Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | آمریکا بیرلشمیش دؤولتلرینده فدرال سوروشدورمالار اداره‌سینین (اف‌بی‌آی)، باشقان جو بایدنین دلاور ایالتینده‌کی ائوینده ائتدیگی آختارما نتیجه‌سینده «گیزلی سند» تاپیلمادیغی بیلدیریلدی.
جو بایدنین وکیلی باب باوئر وئردیگی یازیلی آچیقلامادا، آختارمانین ساعات ۰۸:۳۰دان گون اورتایا قدر داوام ائتدیگینی و آختارما نتیجه‌سینده ائوده «گیزلی» یازیلی هئچ بیر سند تاپیلمادیغینی قید ائتدی.
باوئر، دیگر طرف‌دن، عدالت باخانلیغینین آختارما نتیجه‌سینده، بایدنین باشقان یاردیمچیلیغی دؤنمیندن قالان و ال یازیسی ایله یازدیغی بعضی یازیلارین آیرینتیلی شکیلده اینجه‌لمه‌یه آلیندیغینی بیلدیردی.
جو بایدنین مشاویرلریندن بیری اولان ریچارد شوبر، ۹ ژانویه‌ده وئردیگی آچیقلامادا، بایدنین پن بایدن مرکزینده‌کی شخصی اوفیسینده، ۲ نوامبردا باشقان یاردیمچیلیغی دؤنمیندن قالان «گیزلی بیلگیلر احتیوا ائدن آز ساییدا سند» تاپیلدیغینی سؤیله‌میشدی.
۲۲ ژانویه‌ده ایسه یاشقانین دلاورده‌کی ایقامتگاهینین گاراژین‌دا یئنی بیر سیرا «گیزلی سند»ین داها تاپیلدیغی اورتایا چیخمیشدی.
بایدن، اوفیسیندن گیزلی سندلرین چیخدیغینی ائشیدنده «تعجبلندیگینی» سؤیله‌یرک، سندلرین مضمونو حاقیندا بیلگیسینین اولمادیغینی ایفاده ائتمیشدی.
| 1,073 | Arab | South-Azerbaijani | azb |
TRT | یئنی نوع کروناویروس اپیدمیاسی سرعتله یاییلماغا داوام ائدیر. اپیدمیا سببیندن ایندیدک هلاک اولان‌لارین سایی 41 مین اولوب، ویروسا یولوخان‌لارین سایی 840 مینه یاخینلاشیر. ساغالان‌لارین سایی ایسه 176 مین اولوب.
17 نفرین اؤلدوگو روسیاد-ا ویروسا توتولان‌لارین سایی 2 مین 337-دیر، حکومت قرنطینه قایدا‌لارینی پوزان‌لارا مئساژ گؤندرمکله معلومات وئریر.
بلاروس-دا یئنی نوع کوروناویروس (کووید-19) سببیله 75 یاش‌لی تئاتر آکتیورو حیاتینی ایتیریب. 152 یولوخما فاکتی قئیده آلینان اؤلکهده کئچن هفته پرزیدنت آلکساندر لوکاشنکو "کووید-19"ا قارشی سرت تدبیرلره اعتراض ائده‌رک وئردیگی آچیقلامادا بئله دئمیشدی: "دیزلرینیزین اوزرینده اوتورماق‌دانسا آیاغینیزین اوزرینده اؤلمک داها یاخشی‌دیر. بورادا ویروس یوخدور".
قازاخیستان-دا 2 نفر ویروس‌دان اؤلوب، ویروسا یولوخان‌لارین سایی 15 نفر آرتاراق 340-ا چاتیب.
ویروس سببیله 3 نفرین اؤلدوگو ارمنیستان-دا 30 خسته ساغالیب.
هم شهرایچی، هم ده شهرلرآراسی ایستنیلن نوع اجتماعی نقلیاتین فعالیتی قاداغان اولوندوغو گورجوستان-دا ویروسا یولوخان‌لارین سایی 2 نفر آرتاراق 110-ا چاتیب.
عراق-دا یئنی نوع کروناویروس سببیندن اؤلن‌لرین سایی 50-یه، یولوخان‌لارین سایی 694-ا چیخیب.
اولوسلار آراسی قیرمیزی خاچ کومیته‌سی یئنی نوع کروناویروس تهلوکه‌سی سببیندن ایسرایل حبس‌خانا‌لاریندا فیلیسطین‌لی محبوس سایی‌نین آزالدیلماسینی توصیه ائدیب.
موریتانیا-دا یئنی نوع کروناویروس‌دان ایلک اؤلوم فاکتی قئیده آلینیب. اؤلکهده ویروسا یولوخان‌لارین سایی‌نین ایسه 6 اولدوغو آچیقلانیب.
سنگال-دا فرانسا فوتبول تیمی "المپیک مارسی"ین کئچمیش باشقان لاریندان بیری اولان 68 یاش‌لی پاپه دیووف کروناویروس‌دان اؤلن ایلک اینسان اولوب. اؤلکه‌دکی سون معلومات‌لارا گؤره، 175 یولوخما فاکتی قئیده آلینیب. 40 ایسه خسته ساغالیب.
سودان-دا "کووید-19" اپیدمیاسیندان 2 نفر اؤلوب، یولوخان‌لارین سایی 7-یه چاتیب.
مالی-ده 2 آدامین حیاتینی ایتیردیگی و 28 نفرده ویروس آشکارلاندیغی بیلدیریلیب.
ویروس‌دان اؤلن‌لرین سایی‌نین 8 نفر اولدوغو کنگو-دا یولوخان‌لارین سایی‌نین 98 نفره چاتدیغی آچیقلانیب.
کامرون-دا "کووید-19"ا گؤره 6 نفر هلاک اولوب. خاریجدن قایی‌دان و هتل لرده قرنطینه قویولان 94 یولجونون 51-ده تست ین نتیجه‌سی مثبت چیخیب. اؤلکهده عمومی یولوخما فاکتی 193 اولوب.
فیل دیشی ساحلی حکومتینین وئردیگی آچیقلامادا سون دؤورلر یولوخما حال‌لاری آرتدیغی اوچون اؤلکه‌دکی دؤولت ایداره‌لرینده گؤستریلن خیدمت‌لرین مینیموم سویه‌یه ائندیریلدیگی بیلدیریلیب. بو گونه قدر اؤلکهده جمعی 168 یولوخما فاکتی آشکارلانیب، اونلاردان 6-سی ساغالیب.
افریقا قاره سینده ویروس اولمایان اؤلکه‌لر لسوتو، گونئی سودان، یمن، بوروندی، مالاوی و باتی صحرا اولاراق اعلان ائدیلیب.
| 2,403 | Arab | South-Azerbaijani | azb |
TRT | اوکراینا روسیانین حربی ایتکی‌لرینی آچیقلاییب.
بو باره‌ده اوکراینا سلاحلی قوه‌لری‌نین باش قرارگاهی‌نین "فیسبوک" صحیفه‌سینده بیلدیریلیب.
قئید اولونوب کی، فوریه‌نین 24-دن بو گون سحر ساعات‌لارینا قدر روسیا اوردوسونون 1263 تانکی، 3090 زره لی دؤیوش ماشینی، 596 توپچو سیستمی، 200 راکت آتار سیستمی، 93 هاوا‌دان ساوونما سیستمی، 204 حربی اوچاغی، 168 هلیکوپتری، 2162 اتومبیل آراجی و یانا‌جاق انباری، 13 گمی، 460 درونو، 43 خصوصی آوا‌دان‌لیغی، 103 قانادلی راکتی محو ائدیلیب. اوکراینا سلاحلی قوه‌لری‌نین باش قرارگاهی روسیا طرفی‌نین تخمینن 28 700-ا قدر جانلی قوه‌سینی ایتیردیگینی بیان ائدیب.
| 578 | Arab | South-Azerbaijani | azb |
TRT | یمن-ده 12 میلیونا یاخین اوشاغین عاجیل اینسانی یاردیما محتاج اولدوغو بیلدیریلیب.
بمت-نین اوشاق فوندو یونیسف-ین یمن نماینده‌سی سارا بیسولوو نیانتی 20 نوامبر 20 اوشاق حقوق‌لارینی مودافعه گونو موناسیبتیله وئردیگی یازیلی آچیقلامادا، بمت-ده قبول اولونان "اوشاق حقوق‌لاری حاقیندا کنوانسیونا" باخمایاراق یمن-نین اوشاق‌لار اوچون دونیانین ان پیس اؤلکهلریندن بیری اولدوغونو ایفاده ائدیب.
داوام ائدن توققوشما‌لارین اؤلکه میقیاسیندا اجتماعی خیدمت‌لری داغیلمانین آستاناسینا گتیریب چیخاردیغینا ایشاره ائدن نیانتی یمن-ده 12 میلیونا یاخین، یعنی تقریباً هر اوشاغین عاجیل اینسانی یاردیما احتیاجی اولدوغونو وورغولاییب.
نماینده همچنین یمن-لی صلاحیت‌لی‌لر داخیل بوتون طرف‌لرین اوشاق‌لارا ایستیقامت‌لی وئردیک‌لری وعدلری یئرینه یئتیرمه‌دیگینی خاتیرلادیب.
قئید ائدک کی، 1989-جو ایلین بو گونو بمت-ده "اوشاق حقوق‌لاری حاقیندا کنوانسیون"و قبول اولوندو. بو سنده اساساً اوشاق حقوق‌لاری‌نین مودافعه‌سی، اونلارین ساغلام‌لیغی و قیدا ایله تأمیناتیندا عضو دؤولت‌لر بیر-بیرینه قارشیلیقلی یاردیم ائتمه‌لی‌دیر. کنوانسیون اوشاق‌لارین موناقیشه‌لرده ایشتیراکینا یول وئرمه‌مک، اونلارین حقوق‌لارینی مودافعه ائتمک باره‌ده ده ماده قبول اولونوب.
| 1,107 | Arab | South-Azerbaijani | azb |
TRT | هیندوستان-دا سون گون عرضینده یئنی نوع کوروناویروس (کووید-19) انفکسیونونا 368 مین 147 یولوخما حالی قئیده آلینیب.
اؤلکهده ایندییه قدر کوروناویروسا یولوخان‌لارین عمومی سایی 19،93 میلیونو اؤتوب.
سون 24 ساعات عرضینده 3 مین 417 نفر کوروناویروس‌دان اؤلوب و بونونلا دا هیندوستان-دا ایندییه‌دک انفکسیونا یولوخا‌راق اؤلن‌لرین عمومی سایی 218 مین 959 نفره چاتیب.
| 352 | Arab | South-Azerbaijani | azb |
TRT | چین-ین چینهگای ایالتینده گوبی چؤلونده باش وئرن قوم فیرتیناسی نتیجه‌سینده بعضی شهرلر توز بولودلاری ایله اؤرتولوب.
دؤولت تلویزیونو CCTV –نین خبرینه گؤره، اؤتن گون باشلایان قوم فیرتیناسی هایشی موگول مونقولوستان و تبت موختار ویلایتینده یاشاییش منطقه‌لرینه تأثیر ائدیب.
سرعتی ساعاتدا 53 کیلومتره چاتان کولیین آپاردیغی توز بولودلاری سببیندن بو بؤلگه‌لر قارانلیغا غرق اولوب، بعضی یئرلرده گؤرمه فاصله‌سی 200 متره قدر آزالیب.
| 417 | Arab | South-Azerbaijani | azb |
TRT | 16 آوریل رفراندومون رسمی نتیجه‌لری‌نین آچیقلانماسی سونراسی کئچیریلن ایلک ناظیرلر کابینه‌سی‌نین آردین‌دان آچیقلاما وئرن تورکیه باش ناظیر کؤمکچی‌سی نومان کورتولموش، کابینه‌ده رویزیون ادعا‌لارینی یالانلادی.
کوتولموش؛
"سیاستین گرکدیغی وضعیت‌لرده ناظیرلر کابینه‌سی‌نین رویزیون گوندمه گلیر.آما بو گون اعتباریله بئله بیر رویزیون سؤز موضوعسو دئییل." دئیه دانیشدی.
کورتولموش، پرزیدنت رجب طیب اردوغانین (قوروجوسو و طبیعی لیدری اولدوغو) عدالت و اینکیشاف پارتیسی‌نین (آک پارتینین) باشینا کئچمسیله یئنی بیر پروسه‌نین ده باشلایاجاغینی سؤیله‌دی.
21 می آک پارتی بؤیوک کونگره‌نین حاضیرلیق‌لاری اوچون دویمنی باسیلدیغینی بیلدیرن کورتولموش،
"جمهورباشقانیمیزین 21ینده اینشالله پارتینین باشقانی اولماسی بئله‌جه بو مدتله علاقه‌دار آددیم‌لارین آتیلماسی دا رئال‌لاشا‌جاق." دئدی.
16 آوریل رفراندوم سونراسی آوروپا‌دان گلن مثبت اعتراض‌لاری ده قیمتلن‌دیرن نومان کورتولموش،
"آوروپا سیاستی‌نین ایچریسینده گؤچمن علیهداری خاریجی دوشمنی عیرقچی عیرقچیلیگین کؤلگه‌سینده قالان سیاستی بونا قارشی اویانیق اولونماسی لازیم اولدوغونو ایفاده ائتدیک. دموکراسی‌نین گره‌گی بو ایراده‌یه هر کسین حؤرمت گؤسترمسی‌دیر. بیز ائدیلن بو آچیقلاما‌لاری آوروپا‌دان بعضی سیاستچی‌لرین تورکیه‌دکی بو دموکراتیک قرارا حؤرمت گؤسترمک شکلینده اولدوغونو قیمتلن‌دیریریک و مثبت گؤروروک. " دئیه دانیشدی.
سوریه‌ده آمریکان عسگرلری‌نین، بؤلوچو ترور تشکیلاتی پ.ک.ک-نین داوامی ی.پ.گ‌لی ترورچولارلا بیرلیکده گؤروندوگو فوتوشکیل‌لره ده آغیر اعتراض گؤسترن خلاص اولموش؛
"تورکیه جمهوریتی دولتی بؤلگه‌نین یگانه ثابت‌لیک عنصورو اولان بیر اؤلکه اولاراق دوست‌لاریمیزین دوست‌لاریمیزین تورکیه‌یه قارشی ضرر وئرن بو ترور تشکیلات‌لاری بیرلیکده گؤرونتو وئرمه‌سینی هئچ ده ایچینه سیندیره‌ممکده هئچ ده خوش قارشیلاماماقدا‌دیر. بونو آچیقجا ایفاده ائدیریک. بیز بورادا آمریکا و روسیا اوزون دؤورلو اورتاق و بؤلگه باشینی رئاللاشدیرماغا دؤنوک پرسپکتیو‌لر اینکیشاف ائتدیرمک اوچون صمیمی اولاراق ایشه حاضیریق "ایفاده‌لرینی ایستیفاده ائتدی.
| 1,840 | Arab | South-Azerbaijani | azb |
TRT | تورکیه‌نین تل آویو ائلچیسی شاکیر اؤزکان تورونلار، اسرائیل جمهورباشقانی اسحاق هرتزوگا گۆون مکتوبونو سوندو.
ائلچی تورونلار، هرتزوگ طرفیندن باتی قدسداکی اسرائیل جمهورباشقانلیغی ایقامتگاهین‌دا تشکیل ائدیله‌ن مراسیمله قبول ائدیلدی.
استقلال مارشینین اوخوندوغو مراسیمدن سونرا تورونلار، هرتزوگا اعتیمادنامه‌سینی سوندو.
تورکیه و اسرائیل، قارشیلیقلی ایلیشکیلری یاخشیلاشدیرماق اوچون ۲۰۲۲ ایلی بویونجا بیر چوخ آددیم آتمیشدی.
اسرائیل جمهورباشقانی اسحاق هرتزوگون مارس آییندا باشکند آنکارایا سفرینی، خاریجی ایشلر باخانی مؤولود چاووش‌اوغلونون می آییننداکی اسرائیل سفری ایزله‌میشدی. دؤنمین اسرائیلین باشباخانی یائیر لاپید ده ژوئن آییندا تورکیه‌یه گلمیشدی.
تورکیه و اسرائیل، ۱۷ آگوستدا دیپلوماتیک ایلیشکیلرینی ان اۆست سویه‌یه چیخارما و قارشیلیقلی ائلچی تعیین ائتمه قراری آلمیشدی.
| 762 | Arab | South-Azerbaijani | azb |
TRT | پورتوریکو-دا قاچقین‌لاری داشییان قاییغین باتماسی نتیجه سینده 11 نفر حیاتینی ایتیریب.
بو بارده یئرلی مطبوعات اورقان‌لاری معلومات یاییب. معلوماتا گؤره، 31 نفری خلاص ائتمک مومکون اولوب.
آختاریش-قورتارما عملیات‌لاری‌نین داوام ائتدیریلدیگی قئید اولونوب.
خلاص ائدیلن قاچقین‌لارین دومینیکن جمهوریتی و هائیتی وطنداشی اولدوق‌لاری بیلدیریلیب.
| 333 | Arab | South-Azerbaijani | azb |
TRT | بو گون شامپیونلار لیگینده 1/8 فینالا یئکون وورولا‌جاق.
کئچیریله‌جک ایکی اویونلا سونونجو 1/4 فینالچی‌لار دا معین‌لشه‌جک.
"بارسلونا" "لیون"و، "بایرن مونیخ" "لیورپول"و قبول ائده‌جک. تیملر آراسیندا کئچیریلن هر ایکی ایلک اویوندا قول‌سوز برابرلیک قئیده آلیندیغیندان شانس‌لاری برابر قیمتلن‌دیرمک اولار.
شامپیونلار لیگی
1/8 فینالین جاواب اویون‌لاری
13 مارس
"بارسلونا" - "لیون"
ایلک اویون - 0:0
"بایرن مونیخ" - "لیورپول"
ایلک اویون - 0:0
خاطیرلاداق کی، "منچستر یونایتد"، "آژاکس"، "تاتنهام"، "پورتو"، "یوونتوس" و "منچستر سیتی" 1/4 فینالا یوکسلیب.
| 538 | Arab | South-Azerbaijani | azb |
TRT | ژاندارما باش قوموتانلیغی و پولیس مودیرلیگی طرفیندن آپاریلان ایناندیرما جهدلری نتیجه‌سینده ترور تشکیلاتی پ.کا.کا-دان قاچان 5 ترورچو تهلوکه‌سیزلیک قوه‌لرینه تسلیم اولوب.
ایچ ایشلر ناظیرلیگی‌نین کووردیناسیاسیونوندا ژاندارما باش قوموتانلیغی طرفیندن آپاریلان ایناندیرما سعی‌لری چرچیوهسینده پ.کا.کا ترور تشکیلاتیندان قاچان 5 ترور تشکیلاتی عضوو تهلوکه‌سیزلیک قوه‌لرینه تسلیم اولوب.
تسلیم اولان تشکیلات عضو‌لری‌نین 1999-2016-جی ایللر آراسیندا ترور تشکیلاتینا قوشولا‌راق عراق و سوریه-ده فعالیت گؤستردیک‌لری معین ائدیلیب.
بئله‌لیکله، 2021-جی ایلده تسلیم اولان ترورچولارین سایی 151-ا چیخیب.
| 581 | Arab | South-Azerbaijani | azb |
TRT | سون ایللرده قویولان یاتیریملارلا آدین‌دان سؤز ائتدیرن، طبیعی گؤزل‌لیک‌لری، آخار سولاری و بیتکی اؤرتوگو زیارتچی‌لری‌نین گؤزونو قاماش‌دیران تونجئلی، توریزم سالدیریسینا حاضیرلاشیر.
سون ایللرده قویولان یاتیریملارلا آدین‌دان سؤز ائتدیرن تونجئلی، طبیعی گوزللیکلری، آکارسولاری و بیتکی اؤرتوسویله زیارتچیلرینه بنزرسیز گؤزل‌لیک وئریر.
تونجئلی، تاریخی اثرلری، میستیک توخوماسی و طبیعی گؤزل‌لیک‌لری اؤنملی توریزم پوتانسیلینه مالیک.
قیشین آغ، یازین ایسه یام-یاشیل گؤرونتوسو سانکی یئر جنّتینی خاطیرلادان شهر، 1971ده میللی پارک اولان مونزور وادیسی میللی پارکی ایله زیارتچی‌لری‌نین گؤزونو قاماشدیریر.
بیتکی اؤرتوگو باخیمین‌دان اولدوقجا زنگین قورولوشا مالیک تونجئلی، پولومور و مونزور چایی اوزرینده قورولان چای پلاژ‌لاری و اوزونچاییر سدّی گؤلونه تیکیلن اسکله'لری سانکی استراحت بؤلگه‌لری اولان اژه دنیزی و آغدنیزی آراتمیر.
والی طرفیندن تعطیل محله'لریندن گتیریلن پلاژ قوملوق‌لاری‌نین پولومور و مونزور چایی اوزرین‌دکی پلاژلارا بوراخیلماسیندان سونرا ایالت مرکزین‌دکی اوزونچاییر سد گؤلو اوزرینده گمی اسکله‌لری یارادیلیب.
ماوی رنگی شهره آیری بیر گؤزل‌لیک وئرن سدّ گؤلونون یاز توریزمینده قیمتلندیریلمه‌سی اوچون یارادیلان تور قایقلاری، موتوریات و جت اسکیلر ده شهرین توریزم پوتانسیلینه گوج قاتدی.
شهری زیارت ائدن یئرلی و خاریجی توریست‌لر، موتوریات، جت اسکی و تور قایقلاری ایالتین طبیعی گؤزل‌لیک‌لرینی کشف ائتمه ایمکانی تاپیر.
| 1,303 | Arab | South-Azerbaijani | azb |
TRT | آمریکانین پرزیدنتی دونالد ترامپ، هیندیستانین آمریکا مال‌لارینا گؤمروک وئرگی‌سی قویماسینا داها چوخ ایمکان وئرمه‌یه‌جک‌لرینی بیلدیریب.
دونالد ترامپ، رسمی توئیتر حسابیندان وئردیگی آچیقلامادا،
هیندیستان آمریکا محصول‌لارینا گؤمروک وئرگی‌سی قویا‌راق اوزون مدت یاخشی واخت کئچیردی. آرتیق قبول ائدیلمز". ایفاده‌سینی ایستیفاده ائتدی.
ترامپ ایله هیندیستان باش ناظیری نارندرا مودی، کئچن آی، ژاپونیانین اوساکا شهرینده تشکیل اولونان جی-20 ایجلاسی چرچیوهسینده بیر آرایا گلمیشدی.
بو گؤروشمه عرفه‌سینده ده توئیتر حسابیندان "هیندیستانین قویدوغو گؤمروک وئرگیلری قبول ائدیلمز". پایلاشان ترامپین، گؤروشمه‌ده ایسه "تیجارت مسئله‌سینده قطعتین بیرلیکده چالیشاجاغیق". دئدیگی اورتایا چیخمیشدی.
هیندیستان، واشینگتونون اینکیشاف ائتمکده اولان اؤلکه‌لره تقدیم ائتدیگی و بعضی محصول‌لارین آمریکایا گؤمروک‌سوز گیریشینه ایمکان یارادان عمومیلشدیریلمیش اوستونلوک‌لر سیستمی (GTS) پروقرامین‌دان آی باشیندا چیخارمیشدی.
بونون اوزرینه هیندیستان، آمریکادان ایدخال ائدیلن 28 محصولا علاوه گؤمروک وئرگی‌سی تطبیق ائتمه‌یه باشلامیشدی.
ایکی اؤلکه آراسینداکی علاقه‌لرین، آمریکانین اس-400 و ایران مسئله‌سین‌دکی موقعیتی و قارشیلیقلی تیجاری حمله‌لره گؤره گرگینلشدیگی ایفاده ائدیلیر.
| 1,139 | Arab | South-Azerbaijani | azb |
TRT | ایران-دا اؤتن گون عرضینده 13 مین 621 نفر کروناویروسا (کووید-19) یولوخوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لارینین سؤزلرینه گؤره، بونونلا دا ایران-دا بو ویروسا یولوخان‌لارین سایی 989 مین 572 نفره چاتیب. ویروس داشیییجیلاریندان 5 مین 828 نفرین وضعیتی آغیردیر.
ناظیرلیک رسمی‌سی دئییب کی، ایران-دا اؤتن 24 ساعات عرضینده 362 نفر کروناویروس‌دان اؤلوب. بئله‌لیکله ایران-دا بو ویروس‌دان اؤلن‌لرین سایی 48 مین 990 نفره یوکسلیب.
سادات لاری قئید ائدیب کی، ایران-دا ایندییه‌دک 688 مین 054 نفر کروناویروس‌دان ساغالیب.
ایران-دا ایندییه‌دک 6،21 میلیون‌دان چوخ تشخیص تستی حیاتا کئچیریلیب.
ناظیرلیک رسمی‌سی حاضیردا ایران-دا 64 اوستانین قیرمیزی، 278 رایونون نارینجی، 106 رایونون ایسه ساری زونا اولدوغونو بیلدیریب.
| 761 | Arab | South-Azerbaijani | azb |
TRT | آمریکا لیدرلیگین‌دکی داعش علیهداری اولوسلار آراسی کوالیسیونون سؤزچوسو سرهنگ جان دوریان، ترور تشکیلاتی داعشین سوریه‌نین الباب بؤلگه‌سینده 'چوخ چتین وضعیتده اولدوغونو ایفاده ائده‌رک،
"تورکیه و تورکیه دستک‌لی گوجلر البابدا اینانیلماز بیر ایش چیخاردی" دئدی.
جان دوریان، ترور تشکیلاتی داعشین البابدا چوخ چتین وضعیتده اولدوغونو آنجاق شهرده یاپیشماغا چالیشدیق‌لاری اوچون چوخ تروریست و قایناق ایتیرجگینی سؤیله‌دی.
دوریان، آمریکا ساوونما ناظیرلیگینه (پنتاگون) ویدئو کونفرانس اوصولویلا باغلانا‌راق، عراق و سوریه‌ده ترور تشکیلاتی داعشه یؤنلیک تشکیل ائدیلن عملیات‌لار حاقیندا معلومات وئردی.
سرهنگ دوریان،
"تورکیه و تورکیه دستک‌لی گوجلرین قوزئی‌دن شهره گیرمه‌سی، کوالیسیونون هاوا‌دان وورماسی و رژیمین جنوب‌دان یاخینلاشماسی ایله دوشمن البابدا چتین وضعیتده" ایفاده‌سینی ایستیفاده ائتدی.
جان دوریان،
"تورکیه، دوشمنی سوریه‌نین قوزئینده تجرید ائتمک موضوعسوندا اینانیلماز بیر ایش چیخاردی. تروریستلرین سوریه‌یه سیزماسینی و تورکیه مرزلرینی ایستیفاده ائده‌رک چؤله سیزماسینی تامامیله دایاندیردی‌لار" دئدی.
| 985 | Arab | South-Azerbaijani | azb |
TRT | ت.ر.ت-نین سئویلن سریال لارینا خاریجی اولکه لرده ماراق گئده رک آرتیر.
ایزمیرین چشمه قصبه‌سینده کئچیریلن "ت.ر.ت ایزلمه گون‌لری"نده ت.ر.ت یاپیم لاری خاریجی سکتور نماینده‌لرینه تقدیم اولونور.
ت.ر.ت-نین باش مودیری شنول گوکا تدبیرین آچیلییشیندا تورکیه‌نین سریال سئکتورون‌داکی اوغورلارینی داها دا ایره لییه داشییاجاقلارینی سؤیله‌دی.
کئچن ایل کی تقدیماتا 25 اؤلکه نماینده‌لری‌نین قاتیلدیغی دئین گؤکا:"بو ایل قاتیلان اؤلکه‌لرین سایی بیر آز دا آرتدی. 39 اؤلکه‌نین سئکتور نماینده‌لری تلویزیون رهبرلری ایله بیرلیکده آژانس و پلاتفورم‌لارین دا رهبرلری آرامیزدا‌دیرلار. اومید ائدریم کی، هر ایل بو تقدیماتیمیز گئتدیکجه بؤیویه‌رک کیفیت‌لی بیر سرگی، یاخشی بیر آلیش-وئریش تدبیرینه چئوریله‌جک" دئدی.
باش مودیر تورکیه‌نین سریال سئکتورون‌داکی اوغورلاری ایله دونیا سویهسینده بیر یئر توتدوغونو وورغولادی، تقدیمات‌لارلا بو سئکتورون داها دا اینکیشاف ائدجگینی قئید ائتدی.
| 846 | Arab | South-Azerbaijani | azb |
TRT | گونئی-دوغو آنادولو صادراتچیلار بیرلیگی ایلین ایلک اوچ آییندا رئال‌لاشان پوسته صادراتینا دایر حاضیرلادیغی راپورو آچیقلاییب.
بیرلیگین راپورونا گؤره کئچن ایلین ژانویه-مارس دؤورونده پوسته صادراتیندان 21 میلیون 288 مین دولار گلیر الده ائدیلرکن جاری ایلین مووافیق دؤورونده 73% آرتیم ایله 36 میلیون 845 مین دو‌لارلیق محصول صادر ائدیلیب.
راپوردا بیلدیریلیب کی، جاری ایلین ایلک اوچ آییندا ایتالیا، آلمانیا، ایسراییل، هوللاندیا، الجزایر، مالزی، ژاپونیا، مراکش، عمان، دبی، بلژیک، ایسپانیا، اطریش و روسیا باشدا اولماقلا 80 اؤلکه‌یه عمومی‌لیکده 3394 تون پوسته صادر ائدیلیب. محصولون ان چوخ ساتیلدیغی اؤلکه‌لر آراسیندا 661 تون ایله ایتالیا ایلک سیرادا ایشتیراک ائدرکن بو اؤلکه‌نی 629 تون ایله آلمانیا، 254 مین تون ایله ایسراییل ایزله‌ییب.
| 725 | Arab | South-Azerbaijani | azb |
TRT | روسیایا مخصوص “سو-27” قیریجی طیاره‌سی قارا دنیز اوزرینده رادارلاردان ایتیب.
بو باره‌ده روسیانین مودافعه ناظیرلیگیندن وئریلن معلوماتدا بیلدیریلیب.
معلوماتدا بیلدیریلیر کی، یئرلی واختلا ساعات 20:10 راده‌لرینده پلانلاشدیریلمیش اوچوش‌لار حیاتا کئچیرن “سو-27” قیریجی طیاره‌سی قیریم‌دان 50 کیلومتر مسافه‌ده، قارا دنیز اوزرینده رادارلاردان ایتیب.
| 340 | Arab | South-Azerbaijani | azb |
TRT | دونیا بنزری، 7 گزه‌گن کشف ائدیلدی.
آمریکا میلی هاواچی‌لیق و اوزای دایره‌سی ناسا، بون‌لاردان اوچونون سو وارلیغینی و جانلی حیاتی دستکله‌یه‌بیله‌جک قورولوشدا اولدوغونو آچیقلادی.
کشفده، ناسانین چوخ دقیق اؤلچه‌بیلن سیپیتزیر اوزای تلسکوبو ایستیفاده ائدیلدی.
گزه‌گن‌لر، دونیا‌دان 40 ایشیق ایلی اوزاق‌داکی، تراپپیست-1 آدلی اولدوزون اوربیتینده‌دیر.
متخصص‌لر، دونیایا بنزه‌ین گزه‌گن‌لرین کشفی‌نین، دونیا دیشی جانلی حیاتین آراشدیریلماسیندا اؤنملی بیر آددیم اولاجاغینی ایفاده ائدیر.
| 474 | Arab | South-Azerbaijani | azb |
TRT | تورکیه-نین کروناویروسلا موباریزه‌ده یاردیم اوچون گؤندردیگی طبی لوازیمات امریکا-یا چاتیب.
یئنی نوع کروناویروس (کووید-19) اپیدمی سیندن ان چوخ تأثیرلنن اؤلکه‌لردن بیری اولان امریکا-یا تورکیه-دن یول‌لانان طبی یاردیم‌لاری داشییان حربی یوک طیاره‌سی پایتاخت واشینقتون‌داکی ژوینت باسئ Andrews حربی هاوا لیمانینا ائنیب.
تورکیه‌دن آوریلین 28-ده سحر ساعات‌لاریندا هاوایا قالخان A 400M تیپ‌لی نهنگ نقلیات طیاره‌سی امریکا-یا بیر سیرا درمان واسطه‌لری، او جمله‌دن جراحی ماسک، اوز قالخانی، N95 ماسک و خصوصی گئییم آپاریب.
تورکیه سلاحلی قوه‌لرینه مخصوص A 400M نقلیات طیاره‌سی داها اول ده ایتالیا، ایسپانیا، مقدونیه، مونته نگرو، صربیستان، بوسنی و هرزگوین، کوزوو، اینگیلتره و سوما‌لی-یه طبی یاردیم لوازیماتی آپاردی.
تورکیه-نین اپیدمی ایله موباریزه اوچون بوتون ایمکان‌لاری ایله کؤمک الی اوزاتدیغی اؤلکه‌لرین سایی ایسه 56 اولوب.
| 813 | Arab | South-Azerbaijani | azb |
TRT | دونیانین موختلیف یئرلرین‌دکی فوتو گراف لاردان "ایلنجه‌نین فتوشکیلی"نی چکمه‌لری طلب اولوندو.
دونیا میقیاسیندا ان بؤیوک فوتوشکیل موسابیقه‌سی تدبیرلرینی تئشکیل ائدن آگورا، ایلنجه فوتولاری موسابیقه‌سی (فون 2019) کئچیریب.
موسابیقه‌نین بیر فینالچی‌لاری آراسیندا تورکیه‌دن لیلا امکدارین چکدیگی شکیل ده یئر آلیب.
| 305 | Arab | South-Azerbaijani | azb |
TRT | آوروپا گولش شامپیوناسی قادینلار ۷۶ کیلوگرام‌دا میللی ایدمان‌چی یاسمین آدار، قیزیل مدال قازاندی.
یاریشمالاردا ائوین دمیرخان، بدیهه گون و الیف ژاله یئشیل‌ایرماق ایسه برنز مدال آلدی.
رومانینین باشکندی بخارست‌ده گئچیریله‌ن گولش آوروپا شامپیوناسین‌دا، قادینلار ۷۶ کیلو فینالین‌دا اتریشلی مارتینا کونتی ۶-۱ مغلوب ائدن میللی ایدمان‌چی یاسمین آدار، قیزیل مدال آلدی.
اوست اوسته ۴.جو دفعه قهرمان اولان یاسمین آدار، آوروپا شامپیوناسین‌دا اوست اوسته ۴.جو دفعه قیزیل مدال قازانما اوغورو گؤستردی.
| 483 | Arab | South-Azerbaijani | azb |
TRT | چینده، بیر کؤمور معد‌نینده میدانا گلن پاتلامادا 8 نفر حیاتینی ایتیردی.
شینهوا آژانسی‌نین خبرینده، هونان ایالتی‌نین لینیون شهریندکی کؤمور معد‌نینده 29 نفرین چالیشدیغی سیرادا یاشانان پاتلامادا، 11 نفرین ایچریده قالدیغی ایفاده ائدیلدی.
پاتلاما سونراسی قورتارما و ساغلیق قروپ‌لاری‌نین چالیشمالاریندا ایچریده قالان‌لاردان سککیزی‌نین جسدینه اولاشیلیرکن، 3 نفردن ایسه خبر آلینابیلمیر.
پاتلامانین سببی هله بیلینمیر.
| 409 | Arab | South-Azerbaijani | azb |
TRT | تورکیه، سوما‌لی‌دکی ترور سالدیری‌لارینی پیسله‌ییب.
تورکیه خاریجی ایشلر ناظیرلیگی طرفیندن، ائدیلن یازیلی آچیقلامادا، باشکند موگادیشودا میدانا گلن ترور سالدیری‌لاریندا چوخ سایدا آدامین اؤلدوغو و یارالاندیغینی تأسفله اؤیرنیلدیگی بیلدیریلیب.
سوما‌لی ده امنیت و ثابت‌لیگی هدفه آلان ترور سالدیری‌لاری‌نین قینادیغی آچیقلامادا، سالدیریدا اؤلنلره الله‌دان رحمت، یاخین‌لارینا باش ساغلیغی و یارا‌لی‌لارا عاجیل شفا‌لار دیلندی.
بیاناتدا،
تورکیه، تروریزمله موباریزه‌ده و ثابیتلیگین تامین ائدیلمه‌سینده سوما‌لی خالقی و حکومتینین یانیندا یئر آلماغا داوام ائده‌جک." ایفاده‌سینه یئر وئریلیب.
سوما‌لی ده ترور تشکیلاتی الشباب عضو‌لری‌نین، ایچ ایشلر و فدرال ایشلر ناظیرلیگینه بومبا یوکلو اوتوموبیلله تشکیل ائتدیگی اینتیحار سالدیریسی نتیجه‌سینده 10 نفر اؤلوب، 20 نفر یارالانیب.
| 760 | Arab | South-Azerbaijani | azb |
TRT | بورسا ایستانبول 100 اندکسی، گونه 79 مین 33 پوئندن باشلادی.
بورسا ایستانبول 100 اندکسی، دونن 77 پوئن یوکسلدی.
سهملر گوندهلیک اورتالاما یوزده 1 ویرگول 38 دیر قازاندی.
سربست بازاردا آمریکا دلاری 2 لیرا 96 قوروش، یورو ایسه ۳ لیرا 30 قوروشدان ایشلم گؤردو.
اولوسلار آراسی بازارلاردا قیزیلین اونس قیمتی مین 351 د‌لاردیر.
کاپالیچارشیدا جمهوریت قیزیلی 856 لیره‌دن ساتیلیر.
| 366 | Arab | South-Azerbaijani | azb |
TRT | گله‌نک‌سل بیر بودیست مراسیمی اوچون ژاپونون اسکی باشکندی کیوتونون داغ‌لاریندا بؤیوک تونقاللار قالاندی و اودلا، داغ‌لارین اتک‌لرینده یازیلار یازیلدی، شکیل‌لر چکیلدی. 300 ایل اولینه دایانان مراسیمده، یاز اورتاسین‌داکی بون فستیوالیندا ائولرینه گئری گلدیگینه اینانیلان آتا‌لارین روح‌لارینی گؤندرمک اوچون اود یاندیریلیر.
| 315 | Arab | South-Azerbaijani | azb |
TRT | 14 ژوئن تاریخینده تیجارت زامانی "بیتکوین"ین دیری 10%-دن چوخ آرتیب. حاضیردا بیت کوین 39 مین دولاریندان باها تیجارت اولونور.
"بینانس" بورساسی‌نین معلوماتینا گؤره، ساعات 04:02-ده "بیتکوین"ین دیری 39 مین 189 دولارا چاتیب. عمومیتله، دونیانین ان بؤیوک بورسالاریندا سؤزوگئدن کریپتووالیوتانین قیمتی 39،1 مین دولارا یاخین‌دیر.
خاطیرلاداق کی، 2021-جی ایلین آوریلینده "بیت کوین"ین قیمتی 65 مین دولارا چاتمیشدی. می آیینین اورتا‌لاریندا آپاریجی دیجیتال والیوتا‌لارین دیری 44-64%، عمومی بازار کاپیتاللاشماسی ایسه 1،2 تریلیون دو‌لاردان چوخ آزالدی.
| 539 | Arab | South-Azerbaijani | azb |
TRT | امریکا، تورکیه-نین اورتا دوغودا عوض اولونماز بیر طرفداش اولدوغونو بیلدیردی.
امریکانین خاریجی ایشلر ناظیرلیگی‌نین کؤمکچی‌سی وس میچل سنادا "آوروپا و بولگه سل تهلوکه‌سیزلیک ساحه‌سینده امکداشلیق" موضوع سوندا معروضه ائدرکن بیلدیردی.
میچل: "تورکیه ترور تشکیلاتی داعش ایله و کوچ مسئله سی ایله موباریزه‌ده سارسیلماز طرفداش، ایران ایله دیالوقون عوض لونماز پارچاسی‌دیر. بوتون بو پروبلئم‌لرین عهده سیندن گلمک اوچون پرزیدنت رجب طیب اردوغانلا بیرگه فعالیت گؤسترمک نیتیندییک" دئدی.
| 469 | Arab | South-Azerbaijani | azb |
TRT | لیبیا-نین دوغوسونا نظارتی اله کئچیرن موخالیف لیدر خفتره منسوب سلاحلی قوه‌لرین پایتاخت طرابلس-ا راکت ضربه‌سی نتیجه‌سینده سیویل اها‌لی‌دن ایکی نفر حیاتینی ایتیریب.
میللی هم رای‌لیک حکومتینین ساغلیق ناظیرلیگی‌نین مطبوعات مشاویری امین الهاشمی بو باره‌ده معلومات یاییب. او بیلدیریب کی، موخالیف لیدر خفتر قوه لرینین پایتاخت طرابلس-ون گونئی ینه راکت ضربه‌لری نتیجه‌سینده بیری قادین ایکی نفر حیاتینی ایتیریب، 4 سیویل شخص یارالانیب.
آچیقلامادا همچنین قئید ائدیلیب کی، 27 فوریه دن بری خفتر قوه لرینین هوجوم‌لاریندا اؤلن‌لرین سایی 31-ا یارا‌لی سایی ایسه 21-ا چاتیب.
| 558 | Arab | South-Azerbaijani | azb |
TRT | آلمانیا باشباخانی آنگلا مرکل، تورکیه‌نین، 3 میلیون سیغینماچی اوچون چوخ شئی ائتدیگینی سؤیله‌دی.
آنگلا مرکل، آوروپا پارلمانیندا (آ.پ) ان بؤیوک قروپا صاحب اولان آوروپا خالق پارتیسی‌نین مالتادا تشکیل ائدیلن کنفرانسیندا ائتدیگی دانیشمادا، آوروپا بیرلیگینده (آ.ب) یانلیش‌لر ائدیلدیگینی ایفاده ائده‌رک، بیرلیگین خاریجی سرحدلرینی و قونشولارینی کیفایت قدر دوشونمه‌دیگینی ایفاده ائتدی.
آوروپانین، قونشوسو سوریه قونوسوندا اینسانی مسئولیت داشیدیغینی وورغولایان مرکل،
"بورادا اینسانی مسئولیتیمیز یوخ مو دئیه‌جییک؟ بو، تورکیه‌نین، اردنون، لینانین مسئولیتی می دئیه‌جییک؟ شوبهه‌سیز کی، سیغینماچی دوشرگه‌لری‌نین مالیه‌لشدیریلمه‌سی مسئله‌سینی گؤرممزلیک‌دن گلدیک. یئترینجه اورا باخمادیق" دئدی.
بوندان اؤترو عاجل انسانی دورومون میدانا گلدیگینی و آلمانیانین اینسانی بیر وظیفه اولدوغو اوچون سیغینماچی‌لاری قبول ائتدیگینی ایفاده ائدن مرکل، بونون دوغرو بیر قرار اولدوغونو دیله گتیردی.
آنگلا مرکل، تورکیه‌نین سیغینماچی‌لار قونوسون‌داکی ایشلرینی دا اؤوه‌رک،
"تورکیه، 3 میلیون سیغینماچی اوچون چوخ شئی ائتدی. آوروپانین بو مؤوضوعدا تورکیه‌نی دستکلمه‌سی ده دوغرودور" دئدی.
| 1,044 | Arab | South-Azerbaijani | azb |
TRT | تورکیه پرزیدنت سؤزچوسو ایبراهیم قالین، فتح الله‌چی ترور تشکیلاتی پارالل دولت یاپیلانماسی (فتو / پ.د.ی) چته باشی فتح الله گوله‌نین قایتاریلماسینا مقاومت گؤسترن‌لرین بونو ایضاح ائده بیلمه‌یه‌جک‌لرینی سؤیله‌دی.
قالین، اؤزل بیر کانالدا گوندمه باغلی قیمتلندیرمه‌لر ائتدی.
15 ژوئیه‌ده خائین تلاشا باغلی معلومات وئرن ایبراهیم قالین، دونیادا، بو شدتده باشلاماسینا باخمایاراق خالق موقاویمتیله پوسکورتوله‌بیلن باشقا بیر کودتا اولمادیغینی سؤیله‌دی.
فتح الله‌چی ترور تشکیلاتی پارالل دولت یاپیلانماسی چته باشی فتح الله گوله‌نین آمریکادان اعاده سوره‌جینی ده قیمتلن‌دیرن پرزیدنت سؤزچوسو،
' بورادا بیر مقاومت گؤسترسه‌لر بونو تورک توپلومونا ایضاح ائده بیلمزلر' دئدی.
ایبراهیم قالین، کودتا تلاشی سونراسی سیاسی لیدرلرین پرزیدنت کوللیه‌سینده بیر آرایا گلمه‌سینه ده توخوندو.
قالین،
"تورک سیاستینده بئله بیر راضیلاشمانین میدانا گلمه‌سی آیری بیر اهمیت کسب ائدیر. دئمک کی بوندان سونرا دولتین ایچریسینده سیزماغا چالیشان هویتی کؤکنی نه اولورسا اولسون، یعنی او قروپ‌دان دولتین ایچینده پارالل گیزلی شوبهه‌لی یاپیلار میدانا گتیرمه‌یه چالیشان هر جور چابایا قارشی دقیق بیر موضع آلینا‌جاق" دئدی.
| 1,067 | Arab | South-Azerbaijani | azb |
TRT | 2030.جو ایلده جمعیت آرتیشی یاشانا‌جاق.
اینگیلتره مرکزلی نیچر درگیسینده یاییملانان یئنی بیر آراشدیرما، 2030.جو ایلده دونیادا جمعیت آرتیشیندا پاتلاما یاشاناجاغینی اورتایا قویدو.
ائدیلن آراشدیرما‌لاردا، بو گون 7.4 میلیاردا چاتان دونیا جمعیتی‌نین 2030.جو ایلده 8.5 میلیارد نفر اولماسی گؤزلنیلدیگی ایفاده ائدیلدی.
آراشدیرمانی یئریدن قروپ‌دان ریچارد ت.ت. فورمن و ژینگوو وو، اها‌لی آرتیشی‌نین متعادل بیر شکیلده اولماماسی وضعیتینده اورتایا چیخا‌جاق ائکولوژیک پروبلئم‌لرین دونیانین سونونو گتیره‌بیله‌جیینی وورغولادی.
جمعیت آرتیشی‌نین ان شیدت‌لی گؤروله‌جیی یئرلرین ایسه آفریقا و آسیا قاره‌لری اولاجاغی ایفاده ائدیلیر.
| 608 | Arab | South-Azerbaijani | azb |
TRT | قازاقیستان حکومتی، تورکیه ایله حربی استخبارات ساحه‌سینده امکداشلیق پروتوکولونو اونایلادی.
قازاقیستان حکومتینین یاییملادیغی قرارنامه‌ده ۱۰ می‌ده تورکیه ایله حربی استخبارات ساحه‌سینده امکداشلیق حاقیندا ایمضالانان پروتوکولون اونایلاندیغی بیلدیریلدی.
قرارنامه‌ده،
"طرفلر ایلگیلی پروتوکول چرچیوهسینده گۆنجه‌ل قونولاردا حربی استخبارات بیلگیسی و متخصص دگرلندیرمه‌لرینین قارشیلیقلی دییشیمی، طرف دؤولتلرین گۆونلیگینه تهدید یارادان بؤلگه‌لرده‌کی حربی و سیاسی وضعیتله باغلی گلیشمه‌لرین ایزلنمه‌سی، اولوسلارآراسی ترور هؤرگوتلری و باشقا هؤرگوتلر حاقیندا قارشیلیقلی بیلگی آلیش وئریشی کیمی ساحه‌لرده امکداشلیق ائد‌جکلر" ایفاده‌سی ایشله‌دیلدی.
| 629 | Arab | South-Azerbaijani | azb |
TRT | تورک سلاحلی گوج‌لرینین عراقین قوزئییندهکی زاپ و خاکورک بؤلگه‌لری ایله وان و سییرتده گدچکلشدیریلن هاوا عملیاتلاریندا 21 تروریست ائتکیسیز حالا گتیریلدی.
گلن بیلگیلره گؤره، دونن آخشام بؤلوجو ترور هؤرگوتو پ‌کاکایا قارشی سییرتین پرواری ائلچه‌سی چؤلونده هاوا دستک‌لی عملیات ائدیلدی.
عملیات چرچیوهسینده، هاوا گوجلرینه باغلی ساواش اوچاقلاری، ترریستلر طرفیندن ایستیفاده ائدیلن 10 سیغینما ساحه‌سی ایله بیر ارزاق آنبارینی یوخ ائدرکن، ایلک بیلگیلره گؤره 1 تروریستی ده ائتکیسیز حالا گتیردی.
هاوا عملیاتیندان سونرا اوچاقلار یووا‌لارینا دؤندو.
تورک سلاحلی گوج‌لرینین دوننکی عملیاتلاریندا ایسه 20 تروریست ائتکیسیز حالا گتیریلدی.
| 620 | Arab | South-Azerbaijani | azb |
TRT | "بمت-نین باش کاتیبی افغانیستان-دا طالبانین قادین و قیزلارین اونیورسیته لرده تحصیلینه قاداغا قویماسی خبریندن درین ناراحات‌دیر".
بونو بمت باش کاتیبی‌نین سؤزچوسو استفان دوجاریک بریفینقده بیلدیریب.
"تحصیل‌دن ایمتینا تکجه قادین و قیزلارین برابر حقوق‌لارینی پوزمایا‌جاق، هم ده اؤلکه‌نین گله‌جگینه داغیدیجی تأثیر گؤستره‌جک. باش کاتیب فعلی حاکمیتی افغانیستان-دا بوتون قادین و قیزلارین تحصیله برابر چیخیشینی تامین ائتمه‌یه چاغیریر".
سؤزچو دئییب کی، بمت-نین افغانیستانا یاردیم میسیونو (UNAMA) قراری موذاکیره ائتمک اوچون مووافیق طالبان نوماینده‌لری ایله گؤروش‌لری داوام ائتدیره‌جک:
"طالبان طرفیندن افغان قادین و قیزلاری تحصیل‌دن، ایش یئریندن و حیاتین دیگر ساحه‌لریندن کنارلاش‌دیرماق اوچون آتیلان آددیملار مجبوری و ارکن نکاح، قادین‌لارا و قیزلارا قارشی زوراکی‌لیق ریسکینی آرتیریر. حاضیردا بمت طرفیندن بؤلگه‌ده افغان‌لارا اینسانی یاردیمین کووردیناسیونو و پایلانماسی داوام ائدیر. بمت-نین حسابلاما‌لارینا گؤره، قادین‌لارین مشغول‌لوغونون محدودلاشدیریلماسی 1 میلیارد دولار، تخمینن افغانیستانین عمومی داخیلی محصولونون بئش فایزینه قدر اقتصادی ایتکی‌لرله نتیجه‌لنه بیلر".
| 1,054 | Arab | South-Azerbaijani | azb |
TRT | امریکا پرزیدنتی‌نین مشاویری و قیزی ایوانکا ترامپ صاحبی اولدوغو آیاق قابی و پالتار برندینی لغو ائتمک قرارینا گلیب.
ایوانکا ترامپ بو آددیمی شخصی بیزنس و اؤلکه پرزیدنتی‌نین مشاویری وظیفه‌سی آراسیندا ماراق‌لارین توققوشماسی حال‌لارینا یول وئرمه‌مک مقصدیله آتیب.
نشر ایوانکانین قراری چتین‌لیکله وئردیگینی قئید ائدیر. او بوتون امکداش‌لارا شیرکتین ایشینده ایشتیراک ائتدیک‌لرینه گؤره میننتدارلیغینی بیلدیریب.
بوندان اول مطبوعاتدا امریکا و چین آراسیندا تیجارت محاربه‌سی شرایطینده ایوانکا ترامپ برندی‌نین فعالیتی باره‌ده یازا‌راق، چین اوره تیجیلری ایوانکا ترامپ برندی اوچون موختلیف مال‌لار اوره تدیکلرینی وورغولاییب‌لار.
| 611 | Arab | South-Azerbaijani | azb |
TRT | کرونا ویروسون یاراسا واسیطه‌سی ایله اینسان‌لارا کئچدیگی تصدیقلنیب.
بو باره‌ده معلوماتی "The Sun" نشری یاییب.
آراشدیرما‌لارا گؤره، کرونا ویروس سارس ویروسونون باشقا بیر وئرسیاسی‌دیر و یاراسا‌لاردان اینسان‌لارا کئچیب. متخصص لر کرونا ویروسا یولوخان 7 نفری معاینه ائتدیک‌دن سونرا بو نتیجه‌یه گلیب‌لر. اونلارین 7-سی ده ووهان-دا یئرلشن حیوان بازاریندا ایشله‌ییب.
خاطیرلاداق کی، 2002-2003-جو ایللرده چین-ده سارس اپیدمیاسیندان 774 نفر اؤلوب. خسته‌لییه 8100 نفره یولوخوب.
| 463 | Arab | South-Azerbaijani | azb |
TRT | خاریجی ایشلر ناظیرلیگی‌نین سؤزچوسو هامی آکسوی امریکالی همکاری هدر ناوئرت ین تورکیه‌ده کئچیریله‌جک ارکن سئچکی قراری ایله باغلی ناراحات اولدوقلارینی بیلدیرن آچیقلاماسینا جاواب وئردی.
آکسوی "فوق العاده وضعیت رئژیمی‌نین سئچکی‌لرین دموکراتیک ایستاندارت‌لاردا کئچیریلمه‌سینه مانع اولاجاغینی ادعا ائتمک غرضلی یاناشما‌دیر" دئیه بیلدیردی.
هله کئچیریلمه‌ین سئچکی حاقیندا بیانات یایماغین قبول ائدیلمز اولدوغونو وورغولایان آکسوی بونون میللت ایراده‌سینه موداخیله معناسی داشیدیغینی وورغولادی.
| 480 | Arab | South-Azerbaijani | azb |
TRT | اؤلکه‌لر کروناویروس اپیدمیاسی سببیندن ایدمان تدبیرلرینی لغو ائتدی و یا تاخیره سالدی.
آوروپا-دا ایدمانا فاصیله وئرمه‌ین یگانه اؤلکه اولان بلاروس-دا یاریش‌لار داوام ائدیر.
طرفدارلار موسابیقه لره گئدیرلر و اؤلکه پرزیدنتی آلکساندر لوکاشنکو ایسه کوتله حالینداکی طرفدارلار قارشی‌سیندا بوزاوستو هاکی اویناییر.
کروناویروسا باخمایاراق لوکاشنکو ان بؤیوک هوبی‌سی اولان بوزاوستو هاکی موسابیقه سینده مئیدانچایا چیخیب.
آیریجا دا تریبون لاری دول‌دوران طرفدار کوتله‌سی‌نین قارشی‌سیندا اویناییب.
اونون دا ماراق‌لی بیر ادعاسی وار. دئییر کی، کروناویروسونا قارشی ان یاخشی آنتی‌ویروس بوزاوستو هاکی اویناماق‌دیر.
| 592 | Arab | South-Azerbaijani | azb |
TRT | آمریکانین واشینگتون ایالتینده ریلدن چیخاراق اوست گئچیددن یولا دوشن قاتارداکی یول‌چولاردان اوچ حیاتینی ایتیردی، ۱۰۰دن چوخ انسان دا یارالانیدی.
پیرس بؤلگه پلیس مودورلوگوندن وئریلن آچیقلامادا، دوپونت شهری یاخینلیغین‌دا میدانا گلن قضادا یارالانانلاردان ۴ونون وضعیتلرینین آغیر اولدوغو بیلدیریلدی.
قاتار شرکتینین باشقانی ریچارد آندرسون، ژورنالیستلره وئردیگی آچیقلامادا، ریللرده قاتارین سرعتینی کنترل آلتینا آلان "قاتار کنترل سیستمینین" قضا زامانی آکتیو اولمادیغینی سؤیله‌دی.
یولچو قاتارین‌دا ایکی لوکوموتیو ایله توپلام ۱۲ واگونون اولدوغونو بیلدیره‌ن آندرسون، قضا سیراسیندا ۷۸ یولچو و ۵ خدمه‌نین اولدوغونو بیلدیردی.
واشینگتون ایالت پلیسی ده ۱۴ واگون‌دان ۱۲سینین ریللردن چیخدیغینی بیلدیردی.
میلی نقلیات گوونلیگی قورولو ایسه حادثه‌نی آراشدیرماق اوچون بؤلگه‌یه ۲۰ نفرلیک سوروشدورما قروپو گؤندریلدیگینی بیلدیردی.
| 802 | Arab | South-Azerbaijani | azb |
TRT | ترور تشکیلاتی پ.کا.کا / ی.پ.گ سوریه-ده کی تل ابیض حبس‌خاناسیندان ان آز 800 داعش عضوونو سربست بوراخدی.
میللی مودافعه ناظیرلیگی‌نین آچیقلاماسیندا ترور تشکیلاتی داعش تهدیدی قارشی‌سیندا یوزلرله ایتکی‌سی اولان و داعش عضوو ترورچولار ایلک اورتایا چیخدیغیندان اعتباراً ترددودسوز بیر ایراده ایله اراضیده اوزلشن تک اؤلکه‌نین تورکیه اولدوغو ایفاده ائدیلدی.
آچیقلامادا "تورکیه ساحه‌ده ترور تشکیلاتی داعش ایله قارشی-قارشییا دؤیوشن تک ناتو و کوالیسیون اؤلکه‌سی اولاراق، سوریه و عراق-دا 4 میندن چوخ آزغین داعش عضوونو ضررسیزلشدیردی. پ.کا.کا / ی.پ.گ ترور تشکیلاتی ایسه، تل ابیض حبس‌خاناسین‌داکی ان آز 800-ا یاخین داعش عضوونو سربست بوراخدی. مقصدی ترور تشکیلات‌لارینی، خصوصاً داعش-ین بؤلگه‌دن چیخاریلماسی اولان "باریش چشمه‌سی" عملیاتی و سون دؤورده داعش-ین قوندارما لیدرینه قارشی حیاتا کئچیریلن عملیات‌لار دا قرارلی اولدوغوموزون گؤستریجی‌سی‌دیر" دئیه وورغولانیب.
| 845 | Arab | South-Azerbaijani | azb |
TRT | آمریکا پرزیدنتی دونالد ترامپین، کئچید پروسه‌سی اوچون تخمینن 6.5 میلیون دولار هدیه ییغدیغی اورتایا چیخدی.
آمریکا عمومی خیدمت‌لر موختاریتینه تقدیم ائدیلن رسمی سندلره گؤره، ترامپ و قروپونون، کئچید دؤورون‌دکی فعالیت‌لری اوچون 15 فوریه‌یه قدر 6.5 میلیون دو‌لارلیق هدیه توپلاندی.
"Trump for Americ" آدلی تشکیلاتا ائدیلن باغیشلارین بؤیوک بؤلومونون، 8 نوامبردا کئچیریلن پرزیدنت سئچیم‌لری‌نین آردین‌دان رئاللاشماسی ایسه دقت چکدی.
سندلر، هدیه‌چی‌لرین آراسیندا اونلارلا شخص و شیرکتین یانیندا مالی و انرژی سکتورلاری‌نین ماراق‌لارینی ساوونان مختلیف قروپ‌لارین دا یئر آلدیغینی گؤستردی.
دونالد ترامپین کئچید قروپو، باغیش‌لاردا الده ائدیلن 6.5 میلیون دو‌لارلیق فینانسمانین تخمینن 4،6 میلیون دولارینی خرجله‌ییب.
بو خرجلمه‌نین یاریسینی، چالیشان‌لارا اؤدنن اؤدنیش‌لر و سیاحت خرجلری میدانا گتیردی.
آمریکا پرزیدنتی ترامپین پرزیدنت سئچیم‌لری اوچون ییغدیغی باغیشلارین مبلغی 400 میلیون دو‌لاری آشمیشدی.
ترامپین سورپریز بیر ظفرله مغلوب ائتدیگی دموکرات پارتی نامیزدی هیلاری کلینتون ایسه تخمینن 770 میلیون دولار ییغمیشدی.
سئچیم کامپانیاسی اوچون کلینتون تخمینن 752 میلیون دولار، ترامپ ایسه 382 میلیون دولار خرجلمیشدی.
| 1,096 | Arab | South-Azerbaijani | azb |
TRT | "سئوگی‌لی نیکو باخ یئنی ایل اوچون دوست کیمی بیر توصیه: باشقالاریندان کؤمک ایسته‌میی و یونانیستان خالقی‌نین نفوذونا خلل گتیرمگی دایان‌دیر" .
بونو خاریجی ایشلر ناظیری مولود چاووش اوغلو یونانیستان خاریجی ایشلر ناظیری نیکوس دندیاسین توییتردان پایلاشدیغی مقاله‌سینه وئردیگی جاوابیندا دئییب.
چاووش اوغلو جاوابیندا "سئوگی‌لی نیکو باخ یئنی ایل اوچون دوست کیمی بیر توصیه: باشقالاریندان کؤمک ایسته‌میی و یونانیستان خالقی‌نین نفوذونا خلل گتیرمیی دایان‌دیر. 2021-جی ایل بیرباشا، صمیمی و جدی شکیلده دانیشا‌راق فرق‌لی‌لیک‌لریمیزی عدالتله حل ائتدیگیمیز بیر ایل اولسون" ایفاده‌لرین‌دن ایستیفاده ائدیب.
قئید ائدک کی، یونانیستانین خاریجی ایشلر ناظیری دندیاس آوروپا اؤلکه‌لری‌نین تورکیه-یه قارشی سلاح تحریمی موضوع سونو دفعه‌لرله آوروپا بیرلیگی‌نین گوندمینه گتیردیک‌لرینی ایره‌لی سوره‌رک، "امریکانین ناتو-نون بوتؤو‌لوگونه قارشی تخریباتچی‌لیق ائتدیگی اوچون تورکیه-یه قارشی تحریم تطبیق ائتدیگینی" ادعا ائتمیشدی.
| 894 | Arab | South-Azerbaijani | azb |
TRT | بیرلشمیش میللتلر تشکیلاتینین عمومی مجلیسینده قوزیی کره-نی اؤلکه‌دکی اینسان حاق‌لاری‌نین پوزولماسی حال‌لارینا و خالقین چتین ایقتیصادی شرط‌لر آلتیندا سوردوگو حیاتا رغما نوکلئر سلاحی ایله سیلاحلانما سعی‌لرینه گؤره قینادی.
ژاپونیا و آوروپا بیرلیگی اؤلکه‌لری‌نین تکلیفی ایله عمومی ایجلاسیندا گونده‌لیگینه سالینا‌راق قبول ائدیلن قطعنامه لاییحه‌سینده قوزیی کره-ده 10 میلیون اینسانین کیفایت قدر قیدالانمادیغینی و اونلارین خرونیکی و کسکین آریقلاما نیسبت‌لری‌نین قبول ائدیله بیلمز سویه‌لرده اولدوغو بیلدیریلیر.
قطعنامه ده پیونگ یانگ رهبرلیگی‌نین بو شرط‌لر آلتیندا قایناق‌لارینی خالقی‌نین ریفاهی اوچون ایستیفاده ائتمک عوضینه نوکلئر سلاحی و راکت پروقرام‌لارینا صرف ائتدیگی وورغولانیر.
دیگر طرف‌دن، قطعنامه ده اؤلکهده اینسان حاق‌لاری‌نین سیستماتیک شکیلده پوزولماسینا دا دقت چکیلیر.
آرا‌لاریندا روسیا، چین، کوبا، ونزوئلا اولان بیر قروپ اؤلکه قطعنامه لاییحه‌سی‌نین علیهینه سس وئردی.
قوزیی کره-نین بمت -دکی سفیری کیم سونگ قطعنامه ده کی اتهام‌لاری قطعی شکیلده رد ائتدی، اونو سیاسی سوی-قصد کیمی سجیه‌لندیرن کیم ژاپونیانین کره یاریم آداسینداکی باریش آتموسفرینی داغیتماغا چالیشدیغینی سؤیله‌دی.
قوزیی کره لیدری کیم جونگ اون بو ایلین اولینده باریش اوچون گونئی یه زیتون بوداغی اوزاتماسی ایله کره یاریماداسیندا باریش روزگارلاری اسمه‌یه باشلامیشدی.
کیم جنوبی کره-نین دؤولت باشچی‌سی ون جه این ایله 27 آوریل ده ایکی اؤلکه سرحدین‌دکی "پانمونژوم آتشکس کندی"نده گؤروشموشدو.
گؤروشون سونوندا بیرگه بیانات قبول ائدیلمیشدی. بیاناتدا کره یاریم آداسی‌نین نوکلئر سیلاح لاریندان تامامیله تمیزلنمه‌سی و موجود آتشکه‌سین قالیجی باریش موقاویله‌سینه چئویریلمه‌سی اوچون دانیشیق‌لارا باشلاماق باره‌ده راضی‌لیق الده ائدیلدیگی بیلدیریلمیشدی.
| 1,601 | Arab | South-Azerbaijani | azb |
TRT | چین-ده پیلوت اولاراق سیناق‌دان کئچیریلن صونعی ذکا درس‌لری 2019-جو تدریس ایلین‌دن اعتباراً مکتب‌لرده سئچملی و مجبوری درس کیمی وئریلمه‌یه باشلانیلا‌جاق.
چین اولوسلار آراسی رادیوسونون خبرینه گؤره، 2019-جو ایلدن صونعی ذکا باجاریق‌لارینی احاته ائدن درس کیتاب‌لاری بیر چوخ مکتبده اوخودولا‌جاق، یا دا مکتبین اساس تدریس پلانی‌نین درسی کیمی اؤیره‌دیله‌جک.
ایلک و اورتا مکتب‌لر اوچون 10 جیلدده حاضرلانان کیتاب‌لارین 6-سی تحصیله حاضر وضعیته گتیریلیب. بو کیتاب‌لارلا اویرنجیلره بیلگی سایار باجاریق‌لاری، موهندیس‌لیک، تکنولوژی حاضیرلیغی کیمی معلومات لار ایله یاناشی، صونعی ذکا ایله باغلی سیستماتیک معلومات‌لار وئریله‌جک.
صونعی ذکا حاقیندا کیتاب‌لار حاضردا اؤلکه‌نین اساس بیزنس شهری اولان شانگهای-ین جیادینگ بؤلگهسیندکی بعضی مکتب‌لرده اؤیردیلیر.
قئید ائدک کی، چین دولت شوراسی 2017-جی ایلین ژوئیه آییندا نشر ائتدیردیگی 3 حیسه‌لی یول پلانی ایله 2030-جو ایله قدر اؤلکه‌نین سیویل و حربی ساحه لرینده صونعی ذکا سکتورونون 150 میلیارد دولار دگرینه چاتاماسینی پلانلاشدیریب، کئچن ایل صونعی زکا سکتورونون دگری 28 میلیارد دولارا چاتمیشدی.
| 1,015 | Arab | South-Azerbaijani | azb |
TRT | فرانسیز لوپینیون قزئتی یازیچی‌سی ژان-دومینیک مرشه، تورکیه‌نین آوروپا بیرلیگینه عضو‌لوگونون مذاکیره‌سی‌نین، مسلمان بیر اؤلکه اولماسین‌دان قایناقلاندیغینی ایفاده ائده‌رک؛
"بوندان اؤتورو آوروپا‌لی‌لار، خصوصیله ده فرانسیزلار، تورکیه‌نی آوروپادا ایستمیر." دئدی.
مرشه، تورکیه‌نین آوروپا بیرلیگینه عضولوک معلومات پروسه‌سی باغلی اؤن محاکیمه ائدر و ترورلا موباریزه‌یه دایر آنادولو آژانسی (آا) موخبیرینه قیمتلندیرمه‌لر ائتدی.
فرانسادا، بو اؤلکهده یاشایان مسلمان اها‌لی‌سین‌دن قایناق‌لانان اؤن محاکیمه اولدوغونو سؤیله‌ین مرشه،
"اگر سیز تورکیه‌نین آوروپا بیرلیگینه سیستمینده بیر یئر ائدینه‌بیله‌جگینی سؤیله‌سه‌نیز، دوشمنله امکداش‌لیقلا سوچلانابیلیرسینیز. بو موضوعنون تابو حالینا گتیریلمه‌سینی قبول ائتمک مومکون دئییل." دئیه دانیشدی.
تورکیه‌نین آوروپا بیرلیگینه عضولوک معلومات پروسه‌سی‌نین فرانسادا آرتیق مذاکیره موضوعسو اولماماسی‌نین کدر وئریجی اولدوغونو ایفاده ائدن مرشه،
"بیر نئچه ایل اوّل موضوعیا باغلی بعضی آرگومان‌لار ایره‌لی سورور و" یاخشی بیر فیکیر می؟ "دئیه سورغولایابیلیردیک. مسئلن کئچمیش پرزیدنتی ژاک شیراک و اسکی باش ناظیر میشل روکارد، تورکیه‌نین عضولوک معلومات فیکرینه یاخین ایدی. دستکله‌ین و قارشی اولان آرگومان‌لار وار ایدی. بو گون بو موذاکیره‌نی فرانسادا ایجرا ائتمک مومکون دئییل. "ایفاده‌لرینه وورغو ائتدی.
مرشه، تورکیه‌نین ترورلا موباریزه‌ده بین الخالق آرئنادا سیاسی باخیم‌دان یالنیز بوراخیلدیغینا دا ایشاره ائده‌رک
"آوروپا و آمریکا، تورکیه ایله ترورلا موباریزه موضوعسوندا کشفیات پایلاشیمی ائدیر. آنجاق تورک جمعیتی و ایدارچی‌لر اؤزونو بو موضوعدا یالنیز حیس ائدیر. بین الخالق توپلومون ترورلا موباریزه‌یه تکنیکی اولاراق دستک وئردیگی دئییله بیلر اما سیاسی معنادا تورکیه تجرید ائدیلیر." دئدی.
تورکیه‌نین خصوصیله اوچ تروریست تهدیدله قارشی-قارشییا اولدوغونو وورغولایان مرشه، بون‌لاردان بیرینجی‌سی‌نین آوروپادا دا سالدیرلار حیاتا کئچیرن داعش ترور تشکیلاتی، ایکینجی‌سی‌نین پ.ک.ک کیمی بؤاوچو ترور قروپ‌لاری، هر نه قدر بین الخالق توپلوم هله قبول ائتمه‌سه ده اوچونجو بیر تروریست تهدید اولاراق دا 15 ژوئیه کودتا گیریشیمینده اولان فتح الله‌چی ترور تشکیلاتینین (فتو) اولدوغونو دیله گتیردی.
| 1,986 | Arab | South-Azerbaijani | azb |
TRT | تورکیه‌ده اؤتن ایل خارجیلرین ساتین آلدیغی یاشاییش ائولرینین ساییسی ابیر اؤنجه‌کی ایله نیسبتاً یوزده ۱۵،۲ آرتدی.
گئچن ایل تورکیه‌ده خاریجیلره ۶۷ مین ۴۹۰ ائو ساتیلمیشدی.
خارجیلرین ساتین آلدیغی ائولرین ساییسی اؤتن ایل داها اؤنجه‌کی ایله نیسبتاً یوزده ۱۵،۲ آرتدی.
اؤتن ایل توپلام ائو ساتیشلاری ایچینده خاریجیلره ائدیلن ائو ساتیشلارینین پایی یوزده ۴،۵ اولدو. ۲۰۲۲-جی ایلده ایلک سیرانی ۲۴ مین ۹۵۳ ائو ساتیشی ایله ایستانبول آلیرکن، بو شهری ۲۱ مین ۸۶۰ ائو ساتیشی ایله آنتالیا، ۴ مین ۳۱۶ ائو ساتیشی ایله مرسین تعقیب ائتدی.
روسیا وطنداشلاری اؤتن ایل تورکیه‌دن ۱۶ مین ۳۱۲ ائو ساتین آلیرکن، روسیانی ۸ مین ۲۲۳ ائوله ایران و ۶ مین ۲۴۱ ائوله عراق وطنداشلاری ایزله‌دی.
| 653 | Arab | South-Azerbaijani | azb |
TRT | شامپیونلار لیگینده 3-جو هفته‌نین پرده‌سی بو گون آچیلیر.
اسپانیانین رئال مادرید کلوبو ایله لهستانین نماینده‌سی لژیا ورشو آراسیندا اوینانا‌جاق قارشیلاشما، ت.ر.ت 1-دن جانلی اولاراق 45:21 ده یاییم‌لانا‌جاق.
ایلک ایکی موسابیقه دن برابرلیکله آیریلان تمثیلجیمیز بشیکتاش ایسه، چرشنبه گونو (صاباح) سفرده ایتالیا نماینده‌سی ناپولی ایله قارشیلاشاجاق.
موسابیقه 21.45 –ده اوینانا‌جاق.
3-جو موسابیقه لری نین پروقرامی بئله‌دیر:
18 اوکتوبر چرشنبه آخشامی گونو
E قروپو
زسکا مسکوا (روسیا) - موناکو (فرانسا)
بایر لورکوزن (آلمانیا) - تاتنهام (اینگیلتره )
Fقروپو
اسپورتینگ لیسبون (پرتغال) - بورسیا دورتموند (آلمانیا)
رئال مادرید (اسپانیا) - لژیا ورشو (لهستان)
G قروپو
لستر سیتی (اینگیلتره) - کپنهاگ (دانمارکا)
بروژ (بلژیک) - پورتو ( پرتغال)
Hقروپو
دینامو زاگرب (کرواسی) - سویا (اسپانیا)
المپیک لیون (فرانسا) - یوونتوس (ایتالیا)
چرشنبه 19 اوکتوبر
Aقروپو
آرسنال (اینگیلتره) - لودوگورتس (بلغارستان)
پاریس سن ژرمن (فرانسا) – بازل ( سوئیس)
Bقروپو
ناپولی (ایتالیا) - بشیکتاش (تورکیه)
دینامو کیف (اوکراینا) - بنفیکا (پرتغال)
C قروپو
سلتیک (اسکاتلند) - بورسیا مونشن گلادباخ (آلمانیا)
منچستر سیتی (اینگیلتره) - بارسلون (اسپانیا)
D قروپو
روستوف (روسیا) - اتلتیکو مادرید (اسپانیا)
بایرن مونیخ (آلمانیا) – آیندوهون ( هلندیا)
| 1,196 | Arab | South-Azerbaijani | azb |
TRT | سعودی عربیستانی‌نین نوامبر آییندا گوندهلیک اوره تیمی یاریم میلیون بوشقادان چوخ آزالتماق نیتی نفتی باهالاشدیریب.
اؤلکه‌نین انرژی ناظیرلیگی اوپک راضیلاشماسی چرچیوهسینده گلن آی اوره تیمی 560 مین بوشقا آزالدا‌جاق‌لارینی آچیقلاییب.
حاضیردا بورسالاردا "برنت" مارکا‌لی نفتین بیر بوشقاسی 56،73 دو‌لاردان ساتیلیر، غربی تگزاس نفتی‌نین قیمتی ایسه گون عرضینده 2 فایزدن چوخ باهالاشیب. حاضیردا WTİ نفتی‌نین بیر بوشقاسی 51،11 دو‌لاردان ساتیلیر، ایکی مارکا آراسیندا قیمت فرقی ایسه یئنی‌دن 5،6 دولارا انیب. بو، آمریکانین نفت صنایعسی سئکتوروندا جانلانمانین برپا اولوندوغونو گؤستریر.
| 569 | Arab | South-Azerbaijani | azb |
TRT | فینلاندیا میللی کوالیسیون پارتیاسی‌نین لیدری پتری اورپو پارلمان سئچکی‌لرینده غالیب گلدیگینی آچیقلاییب.
پتری اورپو بو باره‌ده سسوئرمه باشا چاتدیقدان سونرا پارتیانین ایجلاسیندا بیلدیریب.
یاییلان معلوماتا اساساً، سس‌لرین 95 فایزدن چوخو حسابلانیب. میللی کوالیسیون پارتیاسی 20،6 فایز سس توپلایا‌راق پارلمان‌داکی 200 یئردن 48-نی الده ائدیر. ایکینجی یئرده 20،2 فایز سسله "اصل فین‌لر" پارتیاسی، اوچونجو یئرده ایسه حاضیرکی باش ناظیر سانا مارین‌ین سوسیال دموکرات پارتیاسی 19،9 فایز سسله قرارلاشیب.
خاطیرلاداق کی، سئچکی‌لرده قئیده آلینمیش 22 پارتیا‌دان 2424 نامیزد ایشتیراک ائدیب.
| 570 | Arab | South-Azerbaijani | azb |
TRT | آسوشیتد پرس، لیبریا بایراقلی «پاسیفیک زیرکون» آدلی نفت گمیسینین، دونن گئجه عمان سولاریندا ایکن بومبا یوکلو اینسانسیز هاوا آراجی ایله وورولدوغونو بیلدیردی.
گمینین، اسرایئللی میلیاردر ایدان اوفره عاید اولدوغو بیلدیریلیر.
اورتادوغودااسرائیل و ایران آراسیندا گرگین‌لیک آرتارکن، داها اؤنجه بؤلگه‌ده اسرائیله باغلی گمیلره اینسانسیز هاوا آراجلاری ایله سالدیری تشکیل ائدیلمیشدی.
تل آویو، سالدیریدان ایرانی سوروملو توتدو.
اسرائیل اوردوسو رادیوسونون خبرینه گؤره، اسرائیل حربی مقاملاری، "سالدیرینین آرخاسیندا ایرانین اولدوغونو و حادثه‌نین ایرانین قطرده گئچیریله‌ن دونیا کاپینا موداخیله گیریشیمی اولدوغونو" ادعا ائتدی.
اسرائیلین بو سوچلاماسی ایله باغلی ایران هله‌لیک بیر آچیقلاما وئرمه‌دی.
| 678 | Arab | South-Azerbaijani | azb |
TRT | تورک فوتبال ملی تیمی، اؤزل اویوندا بو آخشام مقدونیه ایله قارشیلاشاجاق.
باشکند اوسکوپ‌ده‌کی 2.جی فیلیپ آرئنادا گئچیریله‌جک یاریشما تورکیه ساعاتی ایله 20.45ده باشلایاجاق.
قارشیلاشمادا بولغاریستان فوتبال فدراسیونون‌دان ایستانیسلاو تودورو قضاوت ائده‌جک.
تورک تیمی، مقدونیه اویونونون آردین‌دان اسلوونی‌نین پورتوروز شهرینه گئچه‌رک، 2018 فیفا دونیا کاپی آوروپا اله‌مه‌لرینده 11 ژوئن بازار گونو آرناووتلوفدا/آلبانیادا کوسووا ایله ائدجیی اویونون حاضرلیق‌لارینا داوام ائده‌جک.
اولوسلارآراسی فوتبال فدراسیون‌لاری بیرلیگی (فیفا) دونیا سیرالاماسیندا تورکیه، مقدونیه‌نین اولدوقجا اوستونده.
فیفانین ژوئن آیی دگرلندیرمه‌سینه گؤره، تورکیه، 855 پوئنله 25.جی سیرادا ایکن، 218 پوئن‌لی مقدونیه 136.جی سیرادادیر.
| 693 | Arab | South-Azerbaijani | azb |
TRT | قازاقیستان خاریجی ایشلر ناظیری کایرات عبد الرحمانوو، چین‌دکی اتنیک قازاخ‌لارا باسقی تطبیق اولونماسینا یؤنلیک شیکایت‌لرین تائیدلنمه‌سی ایله چینه دیپلوماتیک نوتا وئردیک‌لرینی آچیقلاییب.
عبدالرحمانوو، ژورنالیستلره وئردیگی آچیقلامادا، "نظارته آلینان وطنداش‌لارین یاخینلاری بیزه لازیمی معلومات وئریب. بو معلومات‌لار دوغرولاندیقدان سونرا دیپلوماتیک کانال‌لارلا چینه دیپلوماتیک نوتا گؤندردیک" ایفاده‌لرینی ایستیفاده ائتدی.
عبدالرحمانوو، چین‌دن گله‌جک اطراف‌لی معلوماتی طلب ائدن قازاخیستان وطنداشلاری و باسقی آلتیندا اولدوغو بیل‌دیریلن اتنیک قازاخ‌لارین یاخینلاری ایله پایلاشاجاق‌لارینی دیله گتیردی.
خاریجی ایشلر ناظیری معاوینی آکیلبک کامالدینوو، نوامبر آییندا چینده یاشایان قازاقلارین شیکایتی اوزرینه چینین آستانا سفیری زهانگ هانهوئی ایله گؤروشموش آنجاق گؤروشون آیرینتیلاری ایله باغلی معلومات وئریلمیشدی.
چینین دوغو تورکیستان اویغور مختار بؤلگهسیندکی چینهای و هانس شهرلرینده یاشایان 1.5 میلیون‌دان چوخ قازاخ، یئرلی مسئولارین پاسپورت و دیگر رسمی بلگه‌لری وئرممسی سببیله یورد دیشینا چیخمیر.
یئرلی مطبوعاتدا چیخان خبرلره گؤره، دوغو تورکیستان اویغور موختار بؤلگه‌سینده اوکتوبر آییندا 10 قازاخ اصیل‌لی وطنداش، سیاسی اساس‌لارلا توتولوب، قازاخ‌لارا باسقی تطبیق ائدیلدیگی ایره‌لی سورولموشدو.
| 1,185 | Arab | South-Azerbaijani | azb |
TRT | چینین گونئی باتیسینداکی سیچوان ایالتینده، مینجیانگ و جینجیانگ چای‌لاری‌نین کسیشدیگی نقطه‌ده تخمینا 400 ایل قاباق باتان گمی‌لردن قیزیل، گوموش، برنز و باشقا دگر‌لی متال‌لاردان یاپیلمیش 10 میندن چوخ اشیا چیخاریلدی.
چین‌لی آرکئولوگ‌لارین چای یاتاغیندا ائتدیگی قازینتی‌لار سیراسیندا چیخاریلان اشیا‌لار آراسیندا چوخ ساییدا دمیر پول، قیلینج، بیچاق، جواهیرات و دمیر میزراق تاپیلدی.
سیچوان مدنیت وارلیق‌لاری و آرکئولوژی آراشدیرمالار انستیتوسو مودورو گائو دالون، گمی‌لردن چیخاریلان اشیا‌لار اوزرین‌دکی قابارتما‌لارین آچیقجا سئچیله‌بیلدیگینی و ایشچیلیغی‌نین مکمل اولدوغونو سؤیله‌دی.
ایالت مرکزی چینگدونون 50 کیلومتر گونئیینده، مینجیانگ و جینجیانگ چای‌لاری‌نین کسیشدیگی نقطه‌ده تاپیلان خزانه‌نین، مینگ خاندانلیغی عسگرلری‌نین سالدیریسی سیراسیندا باتان عصیانچی کندلی لیدئری جانگ شیانج اونگا عاید گمیلرده داشیندیغی سانیلیر.
آرکئولوگ‌لارین، گله‌جک آیین سونونا قدر داوام ائتدیرجیی سو آلتی چالیشمالاریندا داها چوخ پارچا تاپیلماسی گؤزلنیلیر.
| 925 | Arab | South-Azerbaijani | azb |
TRT | تورکیه‌نین خاریجی ایشلر ناظیری مولود چاووش اوغلو مقصدلری‌نین سوریه-نین ادلیب شهریندکی هاوا هوجوم‌لارینی دایان‌دیرماق اولدوغونو سؤیله‌دی.
تورکیه‌نین خاریجی ایشلر ناظیری مولود چاووش اوغلو آنتالیادا ژورنالیست‌لرین سوال‌لارینی جاوابلاندیردی.
ناظیر سوریه-نین داعش کیمی ترور تشکیلات‌لارینی بهانه ائده‌رک، ادلیبی ووردوغونو بیلدیردی.
چاووش اوغلو: "ادلیب مسئله‌سینده پرینسیپیال داورانان یئگانه اؤلکه تورکیه‌دیر. بعضی اؤلکه‌لر اؤز گوندم‌لرینه گؤره حرکت ائدیر" دئدی.
ادلیب بؤلگه‌سی‌نین چاتیشماسیزلیک زوناسی اولدوغونو قئید ائدن چاووش اوغلو : "3،5 میلیون اینسان وار. بو حالی ایله قورونما‌لی‌دیر. عکس حالدا چوخ جدی اینسانی درام‌لار یارانار" دئدی.
مولود چاووش اوغلو ادلیب‌دن یاشانا‌جاق کوتلوی بیر کؤچون بیر چوخ اؤلکه‌یه تأثیر ائدجگینی سؤیله‌دی.
خاریجی ایشلر ناظیری: "یئگانه مقصدیمیز ادلیب‌دکی هوجوم‌لاری دایان‌دیرماق‌دیر. هوجوم‌لارین اولا بیله جگینی پروقنوزلاش‌دیریردیق" شکلینده دانیشدی.
| 873 | Arab | South-Azerbaijani | azb |
TRT | تورکیه‌نین موغلا ویلایتی‌نین بودروم قصبه‌سینده کئچیریلن "میس 7 قاره لر گؤزل‌لیک یاریشماسی"ندا بلاروس‌لو ورانیکا کاروبکا بیرینجی یئری توتدو.
یاریشما اوچون بیر هفته‌دیر بودرومدا اولان ایشتیراکچی‌لار بودروم قالاسیندا مونسیف هئیتی‌نین قارشی‌سیندا اولدو‌لار.
تورکیه، روسیا، چین، بلاروس، پرتغال، ایسپانیا، بولقاریستان، قازاخیستان، هنگ هنگ و تایوانین دا آرا‌لاریندا اولدوغو 22 اؤلکه‌دن ایشتیراکچی‌لار موختلیف لباس‌لارلا صحنه‌یه چیخاراق مونسیف هئیتی‌نین قارشی‌سیندا اؤزلرینی نوماییش ائتدیریبر.
موسابیقه‌ده تورکیه‌نی اونیورسیته طلبه‌سی عایشه کوبرا سلویتوپ تمثیل ائتدی.
بلاروس‌لو ورانیکا کاروبکانین غالیب اولدوغو موسابیقه‌ده ایسپانیا‌دان زولما وازگوز ایکینجی، روسیا‌دان ماریا پونومارئوا اوچونجو، بولقاریستان‌دان تیولین گادانفر دؤردونجو، اوکراینا‌دان ولادا وربیتسکا بئشینجی یئری توتدو‌لار.
موسابیقه‌ده اوغور قازانان‌لارین نویابر آییندا مالزی-ده تشکیل ائدیله‌جک "کاینات گؤزه‌لی" موسابیقه‌سینده ایشتیراک ائتمه‌یه وثیقه قازاندیق‌لاری بیلدیریلدی.
| 933 | Arab | South-Azerbaijani | azb |
TRT | تورکیه-ده سون 24 ساعات عرضینده داها 21 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-نین ساغلیق ناظیری فخرالدین قوجا اؤز توییتر صحیفه‌سینده بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 4 مین 882 نفره چاتیب.
اونون سؤزلرینه گؤره، اؤلکهده 1304 یئنی یولوخما حالی قئیده آلینیب، یولوخان‌لارین عمومی سایی 184 مین 031 نفره چاتیب.
ناظیر علاوه ائدیب کی، اؤلکهده کروناویروس‌دان ساغالان‌لارین عمومی سایی سون گونده 1382 نفر اولماقلا 156 مین 022 نفر تشکیل ائدیر.
سون گون عرضینده کروناویروسلا باغلی 46 مین 800 تست آپاریلیب.
| 563 | Arab | South-Azerbaijani | azb |
TRT | پاکیستان خاریجی ایشلر باخانی شاه محمود قریشی، ارمنیستانا داغلیق قاراباغ‌دان عسگرلرینی چئکمه و بیرلشمیش میللتلر گوونلیک شوراسینین قرارلارینا اویما چاغریسی ائتدی.
رادیو پاکیستانین خبرینه گؤره، بیرلشمیش میللتلر باش قورولو چرچیوهسینده قاتیلدیغی ایسلام امکداش‌لیغی تشکیلاتی تماس قروپونون توپلانتیسیندا دانیشان قریشی، داغلیق قاراباغ پروبلئمینین، کشمیر پروبلئمی کیمی بؤلگه‌سل باریش و ثابت‌لیگی تهدید ائتدیگینی بیلدیردی.
ارمنیستانین قاراباغ‌داکی ایشغالی و حربی وارلیغی سببیله ۱۹۹۴دن بو یانا بیر میلیون اینسانین یئریندن یوردون‌دان اولدوغونو خاطیرلادان قریشی،
"پاکیستان، ارمنیستانین بؤلگه‌نین جغرافی، دموگرافیک، اقتصادی، سوسیال و مد‌نی قورولوشونو دییشدیرمه‌یه یؤنه‌لیک آددیملارینا قارشیدیر. ارمنیستان آذربایجانین بیرلیگی ایله اگمنلیینه سایغی گؤسترمه‌لی و عسگرلرینی داغلیق قاراباغ‌دان چکه‌رک بیرلشمیش میللتلر گوونلیک شوراسینین قطعنامه‌لرینه رعایت ائتمه‌لی‌دیر" ایفاده‌سینی ایشلتدی.
قریشی، بیرلشمیش میللتلر باش قورولونو دا بو پروبلئمی چؤزمه‌یه دعوت ائتدی.
داغلیق قاراباغ، حقوقا آذربایجان سرحدلری داخیلین‌ده یئر آلیر، آنجاق فعلی اولاراق ارمنیستان طرفیندن ایشغال آلتیندادیر.
| 1,066 | Arab | South-Azerbaijani | azb |
TRT | بورسا ایستانبول 100 اندکسی، گونه 78 مین 524 پوئندن باشلادی.
بورسا ایستانبول 100 اندکسی، دونن 745 پوئن یوکسلدی.
سهملر گوندهلیک اورتالاما یوزده صفیر ویرگول 96 دیر قازاندی.
سربست بازاردا آمریکا دلاری 2 لیرا 97 قوروش، یورو ایسه ۳ لیرا 30 قوروشدان ایشلم گؤردو.
اولوسلار آراسی بازارلاردا قیزیلین اونس قیمتی مین 340 د‌لاردیر.
کاپالیچارشیدا جمهوریت قیزیلی 852 لیره‌دن ساتیلیر.
| 371 | Arab | South-Azerbaijani | azb |
TRT | آمریکالی تکنولوژی شیرکتی مایکروسافت، آمریکا بیرلشمیش دؤولتلری ۲۰۲۰.جی ایلده ائدیله‌جک باشقانلیق سئچیملرینه یؤنه‌لیک ایران قایناقلی مینلرجه هکله‌مه گیریشیمی معین ائتدیکلرینی بیلدیردی.
شیرکتین اینترنت سایتین‌دان وئریله‌ن آچیقلامادا،
"یاخین زامان‌دا ایران‌دان گلدیگینه و ایران حکومتیله باغلانتیلی اولدوغونا ایناندیغیمیز فوسفور اولاراق آدلاندیردیغیمیز بیر تهدید قروپونا عاید اؤنملی سایبری فعالیتلر گؤزلمله‌دیک" ایفاده‌سی ایشله‌دیلدی.
آچیقلامادا آگوست ایله سپتامبر آیلاری آراسیندا ۳۰ گونلوک مدت‌ده مایکروسافت تهدید استخبارات مرکزی طرفیندن فوسفورون معین مایکروسافت ایستیفاده‌چیلرینه عاید ایمیل حسابلارینی تانیملاماق اوچون ۲ مین ۷۰۰دن چوخ گیریشیم اولدوغو، سونرا بو حسابلاردان ۲۴۱ینه قارشی سالدیری اولوندوغونون تثبیت ائدیلدیگی بیلدیریلدی.
هدفله‌نن حسابلارین آمریکا بیرلشمیش دؤولتلری باشقانلیق تبلیغاتی، مؤوجود و اسکی آمریکا بیرلشمیش دؤولتلری حکومت مقاملاری، قلوبال سیاستله ایلگیله‌نن ژورنالیستلر و ایران دیشیندا یاشایان ایر‌لی گلن ایران‌لیلار ایله ایلیشکی‌لی اولدوغو قید ائدیلدی.
آچیقلامادا،
"بو بیلگیلری، حکومتلر و یا اؤزل سئکتور اولاراق هامیمیزین اولوس دؤولت سالدیریلاری و دموکراتیک پروسه‌لری پوزما گیریشیملری قونوسوندا گئتدیکجه داها شفاف حالا گلدیگیمیزی گؤسترمه‌سی باخیمین‌دان اؤنملی گؤردویوموز اوچون پایلاشیریق. بو قونودا داها آییق ساییق اولمالی و گوونلیک اوچون لازیم آددیملار آتیلمالی‌دیر" ایفاده‌لرینه یئر وئریلدی.
آمریکا بیرلشمیش دؤولتلرینده ۲۰۱۶ باشقانلیق سئچیملرینه یؤنه‌لیک روسیانین مداخیل اولدوغو ادعالاری اؤلکه گوند‌مینی اوزون مدت مشغول ائتمیش، "روییا سوروشدورماسی" اولاراق بیلینن شکایت سیاسی صحنه‌ده ترامپ حکومتی ایله دموکراتلار آراسیندا قیزغین دارتیشمالارا سبب اولموشدو.
| 1,580 | Arab | South-Azerbaijani | azb |
TRT | تورکیه و یونانیستان مودافعه ناظیرلیک‌لری هئیت‌لری اگه دنیزینده امکداش‌لیغی گوجلن‌دیرمک مقصدلی دانیشیقلارین ایکینجی‌سینی 17-21 ژوئن تاریخینده پایتاخت آنکارادا کئچیره‌جک.
میللی مودافعه ناظیرلیگی‌نین آچیقلاماسیندا بیلدیریلیب کی، تورکیه و یونانیستان مودافعه ناظیرلیک‌لری هئیت‌لری آراسیندا اعتیمادی آرتیرا‌جاق تدبیرلر باشدا اولماقلا اگه دنیزینده امکداش‌لیغی گوجلن‌دیرمک اوچون تشکیل ائدیلن نؤبتی گؤروش 17-21 ژوئن 2019 تاریخینده آنکارادا کئچیریله‌جک.
قئید ائدک کی، اؤلکه هئیت‌لری بیرینجی گؤروشو 20-25 می تاریخ‌لری آراسیندا یونانیستانین پایتاختی آتن-ده کئچیریلمیشدی.
| 561 | Arab | South-Azerbaijani | azb |
TRT | ایستانبول-دا تورکیه-نین دیپلوماتیک سعی‌لری ایله ایمضالانان تاخیل دهلیزی سازیشیندن سونرا اوکراینا پرزیدنتی ولادیمیر زلنسکی اودسا‌داکی چورنومورسک لیمانینا سفر ائدیب.
بورادا ژورنالیستلره آچیقلاما وئرن زلنسکی، اوکراینانین داشینمایا حاضیر اولدوغونو بیلدیریب. "اوکراینا تاخیل داشینماسینا حاضیردیر. بیز تورکیه و بمت-دن داشینمایا باشلاماق اوچون سیقنال گؤزلییریک"، - دئیه او بیلدیریب.
اوکراینا لیدری قئید ائدیب کی، اوکراینانین بوندان سونرا دا دونیانین ارزاق تهلوکه‌سیزلیگی‌نین گارانتی اولماسی واجیب‌دیر.
رسمی فیسبوک صحیفه‌سینده آچیقلاما وئرن زلنسکی لیمان‌دان آراشدیرمالار آپاریب و یئتکیلیلرله گؤروشوب.
اوکراینا پرزیدنتی بؤلگه‌ده آپاردیغی آراشدیرما‌لارین و گؤروش‌لری‌نین فوتولارینی دا فیسبوک حسابیندا پایلاشیب.
| 705 | Arab | South-Azerbaijani | azb |
TRT | تورکیه ایستاتیستیک تشکیلاتی جولای آیینا دایر صنایع اوره تیمی اندکسی‌نین نتیجه‌لرینی آچیقلاییب.
معلوماتا گؤره، جولای آییندا صنایع اوره تیمی 0،4 فایز، ایللیک اولاراق ایسه 7،4 فایز آرتیب.
کارخانا و معدنچی‌لیک سئکتورو اندکسینده 1،7 فایز آرتیم موشاهیده ائدیلیب.
اعمال صنایعسی اندکسینده 7،4 %، الکتریک انرژیسی، گاز، بوخار و سویوتما اوره تیمی و پایلاما صنایعسی اندکسینده ایسه 4،1 % آرتیم قئیده آلینیب.
| 396 | Arab | South-Azerbaijani | azb |
TRT | میللی استخبارات تشکیلاتینین (میت) عراقین قوزئییندهکی عملیاتی ایله بؤلوجو ترور هؤرگوتو پ‌کاکانین سؤزده یوکسک روتبه‌لی سوروملوسو ضررسیزلشدیریلدی.
گوونلیک قایناقلاریندان الده ائدیله‌ن بیلگییه گؤره، ترور هؤرگوتونون سلاحلی فعالیتلرینین ایداره اولوندوغو سؤزده پ‌کاکا-ح‌پ‌گ شورا عضوو و هؤرگوتون قادین تشکیلاتی ی‌ژآ-استار-ین سؤزده اوست سویه یؤنه‌تیچیسی، "برفین نورحاک" کد آدلی تروریست خانیم دمیر، میت طرفیندن عراقین قوزئیینده تعقیبه آلیندی.
هؤرگوت کادرلاری ایله ائده‌جگی توپلانتینین یئری معین ائدیلدیکدن سونرا دمیره ائدیله‌جک عملیات اوچون حرکته گئچیلدی. دمیر و یانینداکی پ‌کاکالیلار عراقین قوزئییندهکی غارا بؤلگه‌سینده ضررسیزلشدیریلدی.
تروریست خانیم دمیرین ۱۹۹۰.جی ایللرده ترور هؤرگوتو پ‌کاکایا قوشولدوغو و گوونلیک گوجلرینه قارشی بیر چوخ سالدیرینین پلانلاییچیلاری آراسین‌ا اولدوغو اؤیرنیلدی.
هؤرگوت ایجینده‌کی تروریست فعالیتلرینی سینجار و غارادا یئریدن دمیرین هؤرگوت کادرلارینا ایدئولوژیک و سلاحلی تعلیم وئردیگی معین ائدیلدی.
تروریست دمیرین، ‘میت’ین ۲۰۲۱ده "صوفی نورالدین" کد آدلی تروریست خلف المحمدی ضررسیزلشدیرمه‌سیندن سونرا هؤرگوت طرفیندن اونون یئرینه گتیریلدیگی اؤیرنیلدی.
| 1,071 | Arab | South-Azerbaijani | azb |
TRT | آچیلیش مراسیمینده ایشتیراک ائدن‌لر هاوانین درجه سینین منفی 10 درجه اولماسینا باخمایاراق ایدمانچی‌لارین شووسونو ماراقلا ایزله‌دی‌لر.
تورکیه‌نین ارضروم شهری‌نین پالان دؤکن قصبه‌سینده اسکی مؤوسومو آچیلدی.
دنیز سویه‌سین‌دن 3125 متر یوکسک‌لیکده یئرلشن پالان دؤکن اسکی مرکزینده تشکیل اولونان آچیلیش مراسیمینده آتشفشان‌لیق آلتیندا مشعل‌لرله اسکی شووسو کئچیریلدی.
آچیلیش مراسیمینده ایشتیراک ائدن‌لر هاوانین درجه سینین منفی 10 درجه اولماسینا باخمایاراق ایدمانچی‌لارین شووسونو ماراقلا ایزله‌دی‌لر.
اؤلکه‌دن و خاریجدن دعوت اولونان چوخ سایدا ایشتیراکچی‌لار آلقیش‌لارلا ایدمانچی‌لارین نوماییشینی ایزله‌دی‌لر.
آچیلیش مراسیمین‌دن سونرا ژورنالیستلره مصاحیبه وئرن ارضروم والی‌سی سیف الدین عزیزاوغلو فوریه آییندا 2017 آوروپا گنج‌لر قیش اولمپیاد اویون‌لاری فستیوا‌لی‌نین (2017 EYOWF) ارضروم-دا کئچیریله‌جگینی خاطیرلادا‌راق، هم میللی، هم ده اولوسلار آراسی اسکی چیلری ارضروم-ا دعوت ائتدی.
| 870 | Arab | South-Azerbaijani | azb |
TRT | آلمانیا باش ناظیری آنگلا مرکل آوروپا‌دان امریکایا صادر اولونان مال‌لارا اولان گؤمروک وئرگی‌سی‌نین امریکا پرزیدنتی دونالد ترامپ طرفیندن آرتیریلماسینی تنقید ائتدی و بونا قارشی تدبیرلرین گؤرولدوگونو بیلدیردی.
مرکل ARD تلویزیون کانالیندا یاییملانان "Anne Will" آدلی پروقرام‌داکی چیخیشیندا ترامپین موضعینی تنقید ائده‌رک: "هئچ کیمه بیزی آلداتماغا ایجازه وئره بیلمریک. عکسینه، بئله بیر وضعیتده حرکته کئچریک" دئدی.
مرکل امریکانین آوروپا اؤلکهلریندن وارد ائتدیگی پولاد و آلومینیوم ایله برابر آلمان ماشین لارینا دا گؤمروک شرطی‌نین قویولماسی وضعیتینده بو اؤلکه‌یه قارشی گئنیش میقیاس‌لی تدبیرلر گؤره‌جک‌لرینی و دیگر آوروپا اؤلکه‌لرینی ده اؤز طرف‌لرینه چکمه‌یه چالیشا‌جاق‌لارینی سؤیله‌دی.
مرکل ترامپ ایله گؤروشمه‌یه داوام ائدجگینی و ناتونون بروکسل-ده کی توپلانتی سیندا گؤروش فورصتی‌نین اولاجاغینی قئید ائتدی.
| 800 | Arab | South-Azerbaijani | azb |
TRT | سوئد-ده کئچیریلن "اریتره" مدنیت فستیوالیندا تؤره‌دیلن هوجوم نتیجه‌سینده 52 نفر یارالانیب.
سوئد-ین اکسپرسن” قزئتی‌نین معلوماتینا گؤره، دوغو افریقا اؤلکه‌سی اریتره-یه قارشی مین‌لرله اعتیراضچی فستیوال اراضی‌سینده غرفه لری و اتومبیل لری یاندیریب.
عدالت ناظیری گونار استرومر دئییب:"سوئده زوراکی‌لیق‌دان قاچماق و یا موقتی سفر مقصدی ایله گلیرسینیزسه، بورادا زوراکیلیغا سبب اولمامالیسینیز. سوئد-ین بو شکیلده باشقا اؤلکه‌لر آراسینداکی موناقیشه‌یه سوروکلنمه‌سی‌نین معناسی یوخدور".
حادثه ایله علاقه‌دار آپاریلان سوروشدورما چرچیوهسینده 100-دن چوخ اعتیراضچی ساخلانیلیب.
سوئد-ده یاشایان مین‌لرله اریتره-لی‌نین قاتیلدیغی فستیوال 1990-جی ایللردن بری هر ایل کئچیریلیر.
| 654 | Arab | South-Azerbaijani | azb |
TRT | ایران-دا اؤتن گون عرضینده کوروناویروس‌دان (کووید-19) 140 نفر اؤلوب.
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
بونونلا دا ایران-دا بو ویروس‌دان اؤلن‌لرین سایی 83 مین 985 نفره یوکسلیب.
گون عرضینده 12 مین 351 نفر کوروناویروسا یولوخوب. بئله‌لیکله اؤلکهده بو ویروسا یولوخان‌لارین سایی 3 میلیون 180 مین 042 نفره چاتیب. ویروس داشیییجیلاریندان 3 مین 185 نفرین وضعیتی آغیر قیمتلندیریلیر.
ایران-دا ایندییه‌دک 2 میلیون 848 مین 042 نفر کوروناویروس‌دان ساغالیب، 23،4 میلیون‌دان چوخ تشخیص تستی حیاتا کئچیریلیب.
عمومی‌لیکده ایران-دا 5،8 میلیون واکسن وورولوب. بیرینجی مرحله اوزره واکسیناسیون اولونان‌لارین عمومی سایی 4،42 میلیون، ایکینجی مرحله اوزره واکسیناسیون اولونان‌لارین سایی ایسه 1،38 میلیون تشکیل ائدیر.
کوروناویروسا یولوخما اوزره 32 شهر قیرمیزی و 174 شهر نارینجی زونا حساب اولونور. بوندان باشقا 242 شهر ساری زونا حساب اولونور.
| 843 | Arab | South-Azerbaijani | azb |
TRT | خاریجی ایشلر باخانی مؤولود چاووش‌اوغلو، آمریکا بیرلشمیش دؤولتلرینین، سوریه‌ده نورماللاشمایا قارشی اولدوغونو آنلادیقلارینی سؤیله‌دی.
مؤولود چاووش‌اوغلو برزیلدن قاییدارکه‌ن اؤتن آی روسیانین باشکندی موسکوادا تورکیه-روسیا-سوریه ساوونما باخانلارینین اوچلو گؤروشمه‌سی ایله باغلی ژورنالیستلره آچیقلاما وئردی.
آمریکانین، سوریه ایله نورماللاشما آددیمینا قارشی اولدوغونو آنلادیقلارینی ایفاده ائدن چاووش‌اوغلو بئله دئدی:
"آمریکادان بیزه ‘بونلارلا نیه گؤوشورسونوز یا دا نه‌لر اولور ’ دئیه هئچ بیر شئی گلمه‌دی. اما اونلارین بئله بیر نورماللاشمایا قارشی اولدوقلارینی آنلاییریق. آمریکا دیش ایشلری باخانلیغی سؤزچوسونون بیر مصبوعات منسوبونون سوالینا وئردیگی جاواب‌دان دا بونو گؤروروک. اما ایللردیر تعقیب ائدیلن سیاستین بیر نتیجه وئرمه‌دیگینی آمریکانین دا گؤرمه‌سی لازیم. نهایتینده بو ایچ ساواشی دوردورماق لازیمدیر. بونون یولونون دا مخالفتین خلافینا اولمایاجاغینی دئییریک. یعنی موخالیفته باخمایاراق بیر گؤروشمه یا دا نورماللاشما اولماز".
چاووش‌اوغلو سوریه‌ده هدفلرینین دائمی ثابت‌لیک، باریش، ترورون سونا چاتماسی، سرحد و تورپاق بوتؤولویونو قوروماق اولدوغونو خاطیرلاتدی.
آمریکانین اؤزلرینه ترور هؤرگوتو ی‌پ‌گ ایله موباریزه‌ده هر هانسی بیر تکلیفله گلمه‌دیگینی سؤیله‌ین باخان چاووش‌اوغلو، "گلمه‌سینه ده احتیاج یوخدور. ۲۰۱۹ آنلاشمامیز وار. اورتاق آچیقلامامیز وار، اونون تعهدلارینی یئرینه یئتیرمک کیفایتدیر" شکلینده دانیشدی.
خاریجی ایشلر باخانی چاووش‌اوغلو، هم تورکیه‌نین هم ده دیگر اؤلکه‌لرین سوریه‌لیلرین گوونلی قاییتماسی اوچون رژیمله باغلانتی قوروماسی لازیم اولدوغونو ایفاده ائتدی.
۱۷ ژانویه‌ده آمریکایا سفر ائدجگینی قید ائدن چاووش‌اوغلو، اورادا بیر چوخ رسمی گؤروشمه‌لر گئچیرجگینی دیله گتیردی.
مؤولود چاووش‌اوغلو، "جمهورباشقانی اردوغان ایله اسد آراسیندا گؤروشمه اولار می؟" سوالینا ایسه "بئله بیر تخمین یئریتمک دوزگون اولماز. نتیجه‌ده بو، سایین جمهورباشقانیمیزین وئرجگی قراردیر" دئدی.
| 1,768 | Arab | South-Azerbaijani | azb |
TRT | اپیدمیا سببیندن ایندیدک هلاک اولان‌لارین سایی 100 مین 827، یولوخان‌لارین سایی ایسه 1 میلیون 800 مینی کئچیب. معالیجه اولونانا خسته لرین سایی 412 مینه چاتیب.
الجزایر-ده "کووید-19"دان داها 18 نفرین حیاتینی ایتیرمه‌سیله اؤلن‌لرین سایی 293-ا یوکسلیب. 1 مین 914 نفر ویروسا یولوخوب، اؤلکهده ساغالان‌لارین سایی ایسه 591 اولوب.
کروناویروس‌دان 76 نفرین اؤلدوگو عراق-دا داها 34 نفرده ویروس آشکارلاندی و یولوخان‌لارین سایی مین 352-ا یوکسلیب.
فیلیسطین ساغلیق ناظیرلیگی یولوخما فاکت‌لاری‌نین سایی‌نین 288-ا یوکسلدیگینی، داها 20 نفرده ویروس آشکارلاندیغینی آچیقلاییب.
میصرین ساغلیق ناظیرلیگی "کووید-19" تشخیصی ایله داها 145 نفرده ویروس آشکارلاندیغینی، بونونلا دا ویروسا توتولان‌لارین سایی‌نین 2 مین 655- چیخدیغینی بیلدیریب.
ویروس‌دان 7 نفرین دونیاسینی دییشدیگی قطر-ده داشیییجی‌لارین سایی 3 مینه یاخینلاشیب.
عمان-دا 599، بحرین-ده 87 مین، بیرلشمیش عرب امیرلیک‌لرینده 4 مین 123 "کووید-19" ویروسا یولوخما فاکتی آشتارلانیب.
| 904 | Arab | South-Azerbaijani | azb |
TRT | جمهورباشقانی رجب طیب اردوغان ۲۴ ژوئن سئچیملرین‌دن سونرا ایلک خاریجی سفرلرینی قوزئی قیبریس تورک جمهوریتی و آذربایجانا ائده‌جک.
اردوغان، ۱۰ ژوئیه چرشنبه آخشامی گونو قوزئی قیبریس تورک جمهوریتی سونرا دا آذربایجانا سفر ائد‌جک.
پرزیدنت، داها سونرا بلژیکین باشکندی بروکسلده ۱۱-۱۲ ژوئیه‌ده گئچیریله‌جک ناتو توپلانتیسینا قاتیلاجاق.
اردوغانین توپلانتیدا آمریکا باشقانی دونالد ترامپ ایله ده بیر آرایا گلمه‌سی گؤزلنیلیر.
| 409 | Arab | South-Azerbaijani | azb |
TRT | "روسیا حربچی‌لری طرفیندن محاصره‌یه آلینان ماریوپل شهرینه حربی یوللا گیریشین تامین ائدیلمه‌سی حاضیردا غیری-مومکون‌دور".
بونو اوکراینا پرزیدنتی ولودیمیر زلنسکی پایتاخت کیئوده کانادانین باش ناظیری جاستین ترودو ایله کئچیردیگی مطبوعات کنفرانسیندا ماریوپل ایله باغلی وئردیگی آچیقلامادا دئییب.
اوکراینانین ماریوپولا حربی یوللا گیرمه‌سینه ایمکان وئره‌جک آغیر سلاح‌لارا مالیک اولمادیغینی دئین زلنسکی آیریجا ماریوپل-دان اوکراینا‌لی عسگرلرین تخلیه‌سی اوچون روسیانین ساده‌جه محکوم‌لاری موبادیله ائتدیگینی اونلارا چاتدیردیغینی بیلدیریب.
اوکراینا پرزیدنتی G7 -نین آنلاین لیدرلر ایجلاسیندا ائتدیگی چیخیشیندا سیویل اینسان‌لاری روسیانین هوجوملاریندان قوروماق اوچون چوخ‌لوله‌لی راکت آتارلار سیستم‌لرینه احتیاج‌لاری‌نین اولدوغونو سؤیله‌ییب.
روسیا اوردوسونون اؤتن گون اوکراینانین لوگانسک ویلایتی‌نین بیلوهوریوکا کندینه هاوا هوجومو تشکیل ائتدیگینه دقت چکن زلنسکی دئییب:
"بورادا روسیانین بومباردمانی نتیجه‌سینده 60 نفر هلاک ائدیلدی. بو اینسان‌لار کند مکتبینده هوجوم‌لاردان گیزلنیردی‌لر. بو، نازی لرین آوروپایا ائتدیگی پیس‌لیگی یامسیلاماق‌دیر".
روسیانین اودسا و دیگر شهرلره هوجوم ائتدیگینی بیلدیرن زلنسکی "سیویل اینسان‌لاری روسیانین هوجوملاریندان قورویا بیله‌جک چوخ‌لوله‌لی راکت آتان‌لارا احتیاجیمیز وار" دئییب.
زلنسکی روسیایا قارشی تحریم لرین سرعتلشدیریلمه‌سی‌نین واجیب‌لیگینی ده قئید ائدیب:
"روسیانین زوراکیلیغا خیدمت ائدن بوتون ظابط‌لری، حقوق-محافظه اورقان‌لاری‌نین امکداش‌لاری و خصوصاً ده حاکم‌لر تحریم لر سیاهی‌سیندا اولما‌لی‌دیر. بو شخص‌لر هله سیاهی‌لاردا یوخدور. حربی جینایت‌لر تؤرتمیش بوتون روسیا‌لی‌لار اولوسلار آراسی امکداشلیق یولو ایله مسئولیته جلب ائدیلمه‌لی و حبس ائدیلمه‌لی‌دیر".
اوکراینایا مالیه دستکی‌نین وئریلمه‌سی‌نین واجیب‌لیگینه ده توخونان زلنسکی ساواش دا خسارت آلان آلت یاپی لارین تعمیری اوچون ان آزی 600 میلیارد دولارا احتیاج‌لاری‌نین اولدوغونو بیلدیریب.
خاطیرلاداق کی، روسیا عسگرلری فوریه‌نین 24-ده اوکراینایا هوجوما کئچیب.
| 1,831 | Arab | South-Azerbaijani | azb |
TRT | امریکا پرزیدنتی دونالد ترامپ فدرال تحقیقات‌لار بوروسو (FBI) و عدالت ناظیرلیگی رسمی‌لری‌نین اونو وظیفه‌دن اوزاق‌لاش‌دیرماق ایستیقامتینده دانیشیق‌لار آپاردیق‌لارینا دایر ادعا‌لارا سوسیال مئدیا‌دان "غیری-قانونی و خاین بیر داورانیش" دئیه‌رک جاواب وئردی.
دونالد ترامپ تویتر حسابیندان وئردیگی آچیقلامادا، امریکانین فوکس نیوز کانا‌لی‌نین آپاریجی‌سی دان بونگینونون بو سؤزلرینی بؤلوشدو: "بو، امریکا پرزیدنتینه قارشی غیری-قانونی بیر دؤولت چئوریلیشی جهدی دیر".
ترامپ بو ایفاده‌لرین سونوندا یازدیغی "دوغرو" سؤزو ایله اونا قارشی چئوریلیش جهدی ائدیلدیگینه دایر اتهام‌لاری بیر نوع تصدیق ائتدی.
دونالد ترامپ بو مئساژی فدرال تحقیقات‌لار بوروسونین (FBI) سابیق صدر معاوینی اندرو مک کیب ین امریکانین سی بی اس تلویزیونونا وئردیگی موصاحیبه‌دن سونرا بؤلوشدو.
اندرو مک کیب 2017-جی ایلده عدالت ناظیری‌نین معاوینی راد روزنشتاین ایله ترامپین ایش بیلن اولمادیغی قناعتینه گلینیرسه، اونون وظیفه‌دن اوزاقلاشدیریلماسینی تامین ائدن آنایاسا ماده‌سی ایله باغلی بعضی حکومت عضو‌لری ایله گؤروش‌لر کئچیردیگینی ادعا ائتدی.
مک کیب:"امریکا آنایاساسی‌نین 2-جی ماده‌سینده 1967-جی ایلده ائدیلن 25-جی دییشیک‌لیکله باغلی دانیشیق‌لاردا راد منیمله دیگر حکومت رسمی‌لری‌نین نئچه‌سی‌نین بو نوع سعی دستکله‌ییب- دستک‌له‌مه‌یه‌جگینی موذاکیره ائتدی" دئدی.
روزنشتاین ایسه حاقینداکی ادعالاری رد ائتدی و همین ماده‌نین دؤوریه‌یه بوراخیلماسی‌نین اساسی اولمادیغینی قئید ائتدی.
بو آرادا، امریکا سناتی‌نین عدالت کمیسیونونون جمهوریتچی سناتور لیندسی گراهام ترامپین وظیفه‌دن اوزاقلاشدیریلماسی اوچون اورتایا آتیلان ادعا‌لارلا علاقه‌دار سوروشدورما‌نین آچیلاجاغینی بیلدیریب.
| 1,508 | Arab | South-Azerbaijani | azb |
TRT | تۆرکیه‌نین بیرلشمیش میللتلر‌دکی دائمی نماینده‌سی فریدون سینیرلی‌اوغلو، بیرلشمیش میللتلر گوونلیک شوراسینین دارتیشماسیز اصلاحاتلارا احتیاجی اولدوغونو بیلدیررک، اصلاحات پروسه‌سینی آسانلاشدیرماق اوچون سیاسی ایراده و اَسنک‌لیک طلچاغریسی ائتدی.
بیرلشمیش میللتلر باش قورولوندا گوونلیک شوراسی اصلاحاتلارینین موذاکیره ائدیلدیگی اوتورومدا سینیرلی‌اوغلو، گونون گئرچکلرینی عکس ائتدیره‌ن اصلاحاتلار اوچون چابا گؤستریلمه‌یی لازیم اولدوغونو بیلدیردی.
سینیرلی‌اوغلو، گوونلیک شوراسینین داها تمثیلی، داها دموکراتیک، حسابا وئره‌بیلیر و داها ائتکیلی اولماسی اوچون قابساملی و قابساییچی یاناشما بیر یاناشیما احتیاج اولدوغونو دیله گتیردی.
بیرلشمیش میللتلر گوونلیک شوراسین‌داکی اساس پروبلئمین، دائمی عضولوک و وتو مکانیزمیندن قایناقلاندیغینی وورغولایان سینیرلی‌اوغلو:
"دائمی عضولوک و وتو، یالنیز بو ایمتیازلارا صاحیب اولان اؤلکه‌لرین میللی چیخارلارینا خیدمت ائدیر" دئدی.
بو سیستمین گوونلیک شوراسینی ایشله‌وسیز حالا گتیردیگینی و دموکراتیک اولماقدان چیخاردیغینی بیلدیرن سینیرلی‌اوغلو، سئچیلمیش عضو ساییسی و بوتون عضو دؤولتلرین شورادا یئر آلما احتیمالی آرتیریلارسا، گوونلیک شوراسینین داها تمثیلچی و داها تأثیرلی اولاجاغینی سؤیله‌دی.
ایده‌آل اولاراق اصلینده وتو حاقینین لغو ائدیلمه‌سی لازیم اولدوغونو چونکو بعضی اؤلکه‌لر بو حاقا صاحب ایکن، بعضیلرینین بو حاق‌دان محروم اولماسینین هئچ بیر آچیقلاماسی اولمایاجاغینی ایفاده ائدن سینیرلی‌اوغلو، تۆرکیه‌نین شورادا، وتودان ایستیفاده‌نین مهحدودلاشدیریلماسینا قارشی گیریشیملری دستکلدیگینی قید ائتدی.
| 1,415 | Arab | South-Azerbaijani | azb |
TRT | تورکیه-ده 4 شدتینده ایکی زلز‌له باش وئریب.
بو باره‌ده تورکیه-نین فوق العاده حال‌لارین ایداره اولونماسی آژانسی (آفاد) معلومات یاییب.
ایلک یئرآلتی تکان‌لار ژوئن‌ین 18-ده ساعات 18:36-دا اؤلکه‌نین دوغوسوندا، مالاتیا ویلایتینده 4،6 شدتینده، 7،06 کیلومتر درینلیکده قئیده آلینیب.
همچنین، ساعات 23:59-دا آدانا ویلایتی، سایمبیگی شهری اراضی‌سینده 4 شدتینده زلز‌له اولوب.
هله‌لیک داغینتی‌لار و تلفات‌لار باره‌ده معلومات یوخدور.
قئید ائدک کی، فوریه‌نین 6-دا تورکیه-نین گونئی-دوغوسونداکی قهرمان ماراش ویلایتینده 7،7 و 7،6 شدتینده زلز‌له‌لر باش وئریب.
یئرآلتی تکان‌لار اؤلکه‌نین 11 ایالتینده و قونشو دؤولت‌لرده حیس اولونوب. تورکیه حاکمیتی زلز‌له‌نی "عصرین فلاکتی" آدلاندیریب. فوریه‌نین 6-دا تورکیه-نین گونئی -دوغوسوندا باش وئرمیش زلز‌له نتیجه‌سینده اؤلن‌لرین سایی 50،5 مین نفره چاتیب.
| 776 | Arab | South-Azerbaijani | azb |
TRT | تورکیه بؤیوک میللت مجلیسی‌نین صدری مصطفی شنتوپ هر کسی بؤلوجو ترور تشکیلاتی پ.کا.کا-نی لعنت‌لمه‌یه چاغیریب.
مصطفی شنتوپ سوسیال مئدیا حسابیندان ائتدیگی پای‌لاشیمدا بؤلوجو ترور تشکیلاتی پ.کا.کا طرفیندن عراق-ین قارا بؤلگه‌سینده 13 تورک وطنداشی‌نین شهید ائدیلمه‌سینه سرت رئاکسیا وئریب.
شنتوپ پای‌لاشیمیندا "ملعون ترور تشکیلاتی برابردیر پ.کا.کا. ترور تشکیلاتی برابردیر پ.کا.کا. آدینی دئییل، عوض‌لیگینی دانیشدیق. آدی‌نین یازیلماسیندا پروبلئم گؤردوگوموز اوچون و یا تردد ائتدیگیمیز اوچون دئییل. پ.کا.کا-یا و اونونولا امکداشلیق ائدن‌لره یئنی‌دن لعنت؛ مین دفعه لعنت ... بودور ... "ایفاده‌لرینی ایشله‌دیب.
خاریجی ایشلر ناظبری مولود چاووش اوغلو دا عراق-ین قارا بؤلگه‌سینده بؤلوجو ترور تشکیلاتی پ.کا.کا طرفیندن 13 تورک وطنداشی‌نین شهید ائدیلمه‌سینه باتی‌نین سس‌سیز قالماسینا رئاکسیا وئریب.
مولود چاووش اوغلو سوسیال مئدیا توییتر حسابیندان تورک و اینگیلیس دیل‌لرینده پای‌لاشیم ائدیب.
"باتی‌نین ترورلا باغلی ایکی‌لی ایستاندارت‌لاری و "منیم ترورچوم پیس‌دیر، سیزین ترورچونوز یاخشی‌دیر "آنلاییشی داوام ائدیر" دئییب.
ناظیر چاووش اوغلونون پای‌لاشیمیندان تخمینن 5 ساعات سونرا امریکا خاریجی ایشلر ناظیرلیگی شهید اولان 13 تورکیه وطنداشی اوچون باش ساغلیغی مئساژی یاییب.
| 1,145 | Arab | South-Azerbaijani | azb |
TRT | تورکیه-ده یئنی نوع کوروناویروسون‌دان (کووید-19) نوامبرین 23-ده 208 نفر دونیاسینی دییشیب.
بیر گونده 365 مین 412 تست ائدیلیب. گوندهلیک یولوخما سایی 28.170-دیر.
سون 24 ساعاتدا ساغالان‌لارین سایی 29.353-دور.
بو آرادا، "کووید-19"لا موباریزه چرچیوهسینده بیرینجی، ایکینجی و اوچونجو دوز اولماقلا عمومی 119 میلیون 602 مین 103 آشی وورولوب.
| 333 | Arab | South-Azerbaijani | azb |
TRT | سوریه‌نین قوزئیی‌نین ترور عنصورلارین‌دان آریندیریلما‌سی اوچون 24 آگوستدا تورکیه‌نین لیدئرلیگینده باشلادیلان فیرات قالخانی عملیاتی‌نین 69.جو گونون‌دکی چاتیشما‌لاردا 6 مخالیف شهید اولدو، 18 مخالیف یارالاندی.
عملیاتدا ترور هؤرگوتو داعشه عاید 99 و بؤلوجو ترور هؤرگوتو پ‌کاکانین اوزانتیسی پ.ی.دیه عاید 4 هدف وورولدو.
تورک سلاحلی گوج‌لرین‌دن وئریلن آچیقلامایا گؤره، داشلی‌هؤیوک، تل الهوا و سالوی مسکون محله‌لرینده کنترل تامین ائدیلدی.
مخالیف‌لره دستک وئرن پاتلاییجی ماده تثبیت و امحاء تیملری 6 ال یاپیمی پاتلاییجینی یوخ ائتدی. بئله‌لیکله عملیاتین باشین‌دان بو گونه ائتکیسیز حالا گتیریلن مین ساییسی 33، ال یاپیمی پاتلاییجی ساییسی مین 375 اولدو.
مخالیفلر طرفیندن، عملیاتین باشلانغیجین‌دان بو یانا تخمینا مین 350 مربع کیلومتر ساحه‌ده کنترل تامین ائدیلدی.
| 748 | Arab | South-Azerbaijani | azb |
TRT | میلیونلارین ماراقلا گؤزله‌دیگی تورکیه‌نین الکتریک‌لی اتومبیلی توگون قیمتی بللی اولدو.
سی کلاس اس‌یووی مودلنین آدی 'تی۱۰ایکس' اولاراق بیلدیریلدی. استاندارد مسافه اوچون قیمتی ۹۵۳ مین لیرا اولاراق تعیین اولوندو.
اؤن سیفاریش سۆره‌جی ۱۶ مارس‌دا باشلایاجاق. توگ، ایلک صاحبلرینه چکیلیشله وئریله‌جک.
وی۱ دونانیلمی مودلین قیمتی ۹۵۳ مین لیرا اولاراق تعیین اولوندو.
عینی سۆروش مسافه‌لی سئچه‌نه‌گی ایله وی۲ دونانیمی ایسه ۱ میلیون ۵۵ مین لیرها اولدو.
اوزون سۆروش مسافه‌لی باترینین ایستیفاده ائدیلدیگی وی۲ دونانیمی دا، ۱ میلیون ۲۱۵ مین لیرا‌دان ساتیشا چیخدی.
تورکیه‌نین اتومبیلی استاندارد سۆروش مسافه‌لی سئچه‌نکلرینده ۳۱۴ کیلومتر یول گئده‌بیلیر.
دیگر سئچه‌نک ایسه سۆروجولره ۵۲۳ کیلومترلیک سۆروش مسافه‌سی سونور.
تی۱۰ایکس مودلینه صاحب اولماق ایسته‌یه‌نلر، توگون اینترنت سایتی و ترومور اویقولاماسی اوزریندن مراجعت ائد‌جک.
| 805 | Arab | South-Azerbaijani | azb |
TRT | شامپیونلار لیگی نین 1/8 فینا‌لی‌نین ایلک اویون‌لاری داوام ائدیر.
بو گون داها ایکی گؤروش کئچیریله‌جک.
"بایرن مونیخ" "بشیکتاش" کلوبونو قبول ائده‌جک.
مرحله‌نین ان ماراقلا گؤزلنیلن اویونلاریندان بیری ایسه لندن-ده کئچیریله‌جک. "چلسی" ایسپانیا نهنگی "بارسلونا"نی قبول ائده‌جک.
20 فوریه
شامپیونلار لیگی
1/8 فینال (ایلک اویون‌لار)
22:45 بایرن مونیخ (آلمانیا) – بشیکتاش (تورکیه)
22:45 چلسی (اینگیلتره) – بارسلونا (ایسپانیا)
| 416 | Arab | South-Azerbaijani | azb |
TRT | دونیادا کوروناویروسا یولوخان‌لارین سایی سون گون عرضینده 847 میندن چوخ آرتیب.
بو باره‌ده دونیا ساغلیق تشکیلاتینین گوندهلیک راپوروندا دئییلیر.
معلوماتا اساساً، اؤتن گون عرضینده 847 مین 537 نفر یئنی کوروناویروسا یولوخوب، 14 مین 777 نفر ایسه دونیاسینی دییشیب. یولوخان‌لارین عمومی سایی 154 میلیون 815 مین 600، اؤلن‌لرین ایسه 3 میلیون 236 مین 104 نفره چاتیب.
تصدیق لنمیش یولوخما حادثه‌لری‌نین اکثریتی امریکا-دا قئیده آلینیب – 32 میلیون 167 مین 970 نفر. سیاهیدا داها سونرا هیندوستان (21 میلیون 77 مین 410)، برزیل (14 میلیون 856 مین 888)، فرانسا (5 میلیون 616 مین 180)، روسیا (4 میلیون 855 مین 128)، بؤیوک بریتانیا (4 میلیون 425 مین 944)، ایتالیا (4 میلیون 70 مین 400)، ایسپانیا (3 میلیون 551 مین 262)، آلمانیا (3 میلیون 473 مین 503) و آرژانتین (3 میلیون 47 مین 417) گلیر.
قئید ائدک کی، دونیا ساغلیق تشکیلاتینین راپورو یالنیز رسمی گؤستریجی‌لر اساسیندا حاضیرلانیر.
| 859 | Arab | South-Azerbaijani | azb |
TRT | امریکانین قوزیی کره-یه قارشی حربی عملیات حیاتا کئچیرجیینه دایر بعضی مدیا قوروملاری طرفیندن ایره‌لی سورولن ادعالاری مدافعه ناظیرلیگی (پنتاگون) تکذیب ائتدی.
امریکا CBS و NBC تلویزیون لارینین پیونگ یانگ حاکمیتی‌نین یئنی بالیستیک موشک سیناغی اوچون حاضیرلاشدیغینی اعلان ائتمه‌سی و قوزیی کره-نین لیدری‌نین یئنی ایل مراجعتینده آرتیق ماساسیندا نوکلئر سلاح دویمه‌سی‌نین اولدوغونو ایفاده ائتمه‌سی واشینگتن-دا قوزیی کره موضوع سون‌داکی موباحیثه لری گوندمده اؤن پلانا چیخاردی.
امریکا پرزیدنتی دونالد ترامپ ایسه کیم چن اینه جاواب وئرمکده یوبانمادی.
ترامپ قوزیی کره لیدری کیم جونگ اون ون "نوکلئر سلاح دویمه‌سی ماسامین اوستونده‌دیر" آچیقلاماسینا جاواب وئره‌رک بیلدیردی کی، اونون نوکلئر سلاح دویمه‌سی داها بؤیوک و داها گوج‌لودور.
امریکا مدیاسی دا پنتاگونون قوزیی کره موضوع سوندا حاضیرلیق گؤردوگونو ایره‌لی سوردو.
"فوکس" نیوز همچنین قوزیی کره موضوع سوندا حاضیرلیقلارین آرتدیغینی و گونئی کره-نین ائو صاحیبلیگی 2018-جی ایلده کئچیریله جک قیش المپیک اویونلاریندان سونرا آمریکا رهبرلیگی الینده کی گزینه لری تکرار دیرلندیرجگینی قئید ائتدی.
پنتاگون سؤزچوسو آلبای رب ماننینگ قوزیی کره ایله علاقه‌لی ایره‌لی سورولن ادعا‌لار باره‌ده آچیقلاما یاییب. او بیلدیردی کی، پروبلئمین هله ده دیپلوماتیک واسطه‌سیله حلی گؤزلنیلیر. ایره‌لی سورولن ادعا‌لار قطعی‌لیکله دوزگون دئییل‌دیر. بو، مسئولیت‌سیز و گئرچک اولمایان بیر ادعا‌دیر. مدافعه ناظیری جیمز ماتیس-ین ده ایفاده ائتدیگی کیمی اوردا مقصد ساواش دئییل، کره یاریم آداسی‌نین دقیق، تصدیق ائدیله بیله‌جک و گئری آدیم آتیلمایا‌جاق شکیلده نوکلئر سلاح‌لاردان تمیزلنمه‌سی‌دیر. بو موختلیف دیپلوماتیک دستک‌لرله داوام ائتدیریلن دیپلوماتیک سعی‌دیر.
| 1,550 | Arab | South-Azerbaijani | azb |
TRT | آمریکا بیرلشمیش دؤولتلری ساوونما باخانلیغی (پنتاگون)، ایرانلا آرتان گرگین‌لیک اوزرینه اورتا دوغویا "یواس‌اس آرلینگتون" ساواش گمی‌سینی و بیر پاتریوت هاوا ساوونما سیستمینی گؤندردیگینی آچیقلادی.
پنتاگون‌دان وئریله‌ن یازیلی آچیقلامادا، "ساوونما باخانی وکیلی پاتریک شاناهان، آمریکا بیرلشمیش دؤولتلری مرکزی گوجلر (سنتکام) قوموتانلیغینین هفته باشیندا طلب ائتدیگی علاوه حربی گوج طلبینین بیر پارچاسی اولاراق، قوموتانلیغین وظیفه بؤلگه‌سینه یواس‌اس آرلینگتون (ل‌پ‌د-۲۴) گمی‌سی و بیر پاتریوت سیستمینین گؤندریلمه‌سینی اونایلادی" ایفاده‌لرینه یئر وئریلدی.
بو عنصورلارین دا ایرانین آمریکا بیرلشمیش دؤولتلرینه عاید بعضی هدفلره سالدیرماغی پلانلاشدیردیغی ادعالاری اوزرینهه هفته باشیندا بؤلگه‌یه گؤندریله‌ن "یواس‌اس آبراهام لینکلن" اوچاق گمی‌سی ساواش قروپو ایله بومباردمان وظیفه گوجونه قاتیلاجاغی بیلدیریله‌ن آچیقلامادا، "ساوونما باخانلیغی ایران رژیمی، اوردوسو و دستکلدیکلری گوجلرین فعالیتینی یاخیندان ایزلییر" دئییلدی.
آمریکا بیرلشمیش دؤولتلری، هفته‌نین اولینده ایرانی هدف گؤستره‌رک، بواس‌اس آبراهام لینکلن اوچاق گمی‌سی ایله ۴ نوکلئر توتوم‌لو ب-۵۲ بومباردمان اوچاغیندان اولوشان بیر وظیفه قروپونو کؤرفز بؤلگه‌سینه سؤوق ائتمیشدی.
| 1,115 | Arab | South-Azerbaijani | azb |
TRT | تورکیه میللی ساوونما ناظیری حولوصی آکار، زیتون دالی حرکات بؤلگه‌سی و حککاری سرحدینده بایگاه بؤلگه‌سینه بؤلوچو ترور تشکیلاتی پ.ک.ک/ی.پ.گ منسوبو تروریستلر طرفیندن دونن کئچیریلن سالدیری‌لارین آردین‌دان تورک سیلاحلی گوجلری طرفیندن کئچیریلن عملیات‌لاردا 28 ترورچونون اؤلدورولدوغو بیلدیریب.
میللی ساوونما ناظیری آکار و تورک سیلاحلی گوجلری قوموتانلیغی، تروریستلرین سالدیری‌لاری‌نین آردین‌دان باشلاتیلان اوپراسیونلاری سیلاحلی گوجلر قوموتانلیغی آلت حرکات مرکزیندن سؤوق و ایداره ائتدی.
آکار، دونن زیتون بوداغی حرکات بؤلگهسیندکی سالدیریلاردا 4 عسگر شهید اولدوغونو، 2 عسگرین ده یارالاندیغینی خاطیرلادا‌راق،
شهیدیمیزین قانی یئرده قالمادی. سالدیرینی حیاتا کئچیرن 23 بؤلوجو ترور تشکیلاتی پ.ک.ک/ی.پ.گ منسوبو تروریست، بؤلگه‌دکی عسگر‌لریمیزین وئردیگی قارشی‌لیق نتیجه‌سینده اؤلدورولموش اولوب، گرک یورد ایچی لازیمسا خاریج‌دکی عملیات‌لاریمیز بؤیوک بیر عزم و قطعیتله داوام ائدیر." ایفاده‌سینی ایستیفاده ائتدی.
حککاری‌دکی بیر بازا بؤلگه‌سینه ائدیلن سال‌دیرییا دا توخونان ناظیر آکار،
بؤلوجو ترور تشکیلاتی پ.ک.ک منسوبو تروریستلر طرفیندن عراقین شمالین‌دان ائدیلن قومپاره آتیش‌لاری نتیجه‌سینده 3 قهرمان سیلاح دوستوموز شهید اولدو، بیر قهرمان سیلاح یولداشیمیز ایسه یارالانیب. حادثه سونراسی تروریست‌لره عایید هدف‌لرین اؤزونو ساوونما حقوقو چرچیوهسینده بؤلگه‌دکی قورو اود دستک واسطه‌لریمیز ایله درحال آتش آلتینا آلینمیش اولوب، هاوا حرکاتی ایله دستک‌لنن عملیات‌لار دا باشلانیلیب. عملیات‌لار نتیجه‌سینده بو آنا قدر ان آزی 5 ترورچو اؤلدورولوب. بئله‌لیکله، حککاری و تل رافعت بؤلگه‌لرینده داوام ائدن عملیات‌لاردا جمعی 28 نفر بؤلچو ترور تشکیلاتی پ.ک.ک/ی.پ.گ منسوبو تروریست اؤلدورولوب." ایفاده‌لرینی ایستیفاده ائتدی.
حولوصی آکار، منطقه‌ده اوپراسیونلارین قرارلیلیقلا داوام ائتدیگینی ده بیلدیریب.
| 1,665 | Arab | South-Azerbaijani | azb |
TRT | هالیوود اولدوزو جورج کلونی و حیات یولداشی امل، سوریه‌لی سیغینماجی‌لار اوچون لبناندا مکتب آچیر.
آمریکالی اویونچو جورج کلونی، اینسان حاق‌لاری وکیلی اولان لبنان اصل‌لی حیات یولداشی امل ایله بیرلیکده The Clooney Foundation for Justice (عدالت اوچون کلونی وقفی) واسطه‌سیله، لبناندا سیغینا‌جاق آختاران شخص‌لر اولاراق اولان 3 مینین اوزرین‌دکی سوریه‌لی اوشاق اوچون 7 عدد مکتب آچا‌جاق‌لارینی بیلدیریب.
فوندون اینترنت سایتین‌دان ائدیلن آچیقلامادا، بیلگی سایار فیرماسی -Hewlett-Packard HP، گوگل و بیرلشمیش میللتلر اوشاق‌لارا کؤمک فوندو(یونیسف)نون دا دستک وئردیگی پروژه آیریلان مبلغ 3.3 میلیون دولار اولدوغو ایفاده ائدیلدی.
آچیقلامادا،
"بو گیریشمله قاچقین اولان سوریه‌لی اوشاق‌لارا تحصیل دستگی وئرمگی و اونلارا، گله‌جکده، نسیل‌لری‌نین احتیاجی اولان لیدرلر اولا بیلمه‌لری اوچون بیر تمل تقدیم ائتمگی آماچلییریک" دئییلدی.
کئچن ایل وقفی قوران کلونی‌‌لری یئنه کئچن ایل مارس آییندا بین الخالق قورتارما کومیته‌سی (UNICEF) طرفیندن تشکیل ائدیلن بیر فعالیت ایچینده آلمانیانین پایتختی برلین‌ده یاشایان اوچ سیغینماچی عایله ایله گؤروشه‌رک صحبت ائتمیشدی.
کلونی صحبت اثناسیندا ایرلند‌لی کؤک‌لرینه توخونموش و یاخین بیر زامانا قدر آمریکادا ایرلند‌لی اولمانین نه جور چتین اولدوغون‌دان سؤز ائده‌رک،
"کیم اولدوغوموزو خاطیرلاماق موضوعسوندا یاخشی بیر ایمتحان وئره بیلمدیک" دئیه دانیشمیشدی.
| 1,260 | Arab | South-Azerbaijani | azb |
TRT | سویوز ام‌اس-۰۹کپسولو، قزاقیستانداکی بایکونور اوزای مرکزیندن اوزایا آتیلدی.
روسیا اوزای آژانسی روس‌کوسموس‌دان وئریله‌ن آچیقلامادا، کوسمونوت سئرگی پروکوپیئو، ناسا آسترونوتو سرنا آنیون و آوروپا اوزای آژانسین‌دان آسترونوت آلکساندر گرست‌ین ایچینده اولدوغو اوزای گمی‌سی سویوز ام‌اس-۰۹ یئرلی ساعاتلا ۱۷.۱۲ده آتیلدی.
کپسولون اوزای مرکزینه ۲ گون سونرا چاتماسی گؤزله‌نیرکن، اکیبین ۱۸۷ گون داوام ائد‌جک اوزای چالیشمالاری چرچیوهسینده علمی آراشدیرمالار آپارماسی گؤزلنیلیر.
روسیا، آمریکا، ژاپن، آوروپا و کانادا اوزای قورولوشلاری طرفیندن اولوشدورولان اولوسلارآراسی اوزای مرکزینده، علمی آراشدیرمالار آپاریلیر.
| 598 | Arab | South-Azerbaijani | azb |
TRT | یونانیستانین رودوس آداسینداکی مئشه یانغینی سببیندن تخلیه ائدیلن 95 توریست قاییق ایله موغلانین مارماریس بولگه سینه گتیریلیب.
آوروپا اؤلکهلریندن تعطیل اوچون رودوس آداسینا گئدن و مئشه یانغینی سببیندن یونانیستان صلاحیت لری طرفیندن تخلیه ائدیلن 95 توریست دونن آخشام ساعات‌لاریندا "رودوس کرا‌لی" بره‌سی ایله مارماریس لیمانینا چاتدیریلیب.
توریست‌لر گؤمروک املیاتلاریندان سونرا دالامان هاوا لیمانینا آپاریلیب.
| 404 | Arab | South-Azerbaijani | azb |
TRT | عراق-ین قوزیی ینده کشف و نظارت یولو ایله آشکارلانان ترور تشکیلاتی پ.کا.کا عضوو 5 ترورچو هاوا‌دان حیاتا کئچیریلن عملیات نتیجه‌سینده ضررسیزلشدیریلیب.
میللی مودافعه ناظیرلیگی‌نین توییتر صحیفه‌سیندکی آچیقلاماسیندا ترور تشکیلاتی پ.کا.کا-یا قارشی عملیات‌لارین قرارلی شکیلده داوام ائتدیگی بیلدیریلیب.
آچیقلامادا عراق-ین قوزیی ینده کی هافتانین و هاکورک بؤلگه‌لرینده کشف و نظارت واسطه‌سی ایله آشکارلانان ترور تشکیلاتی پ.کا.کا-دان اولان 5 ترورچونون هاوا عملیات‌لاری ایله ضررسیزلشدیریلدیگی قئید ائدیلیب.
میللی مودافعه ناظیری آیریجا، تورکیه سلاحلی قوه‌لری و میللی کشفیات ایداره‌سی‌نین (میت) کووردیناسیونو نتیجه‌سینده عراق-ین قوزیی ینده کی آسوس بؤلگه‌سینده ترور تشکیلاتی پ.کا.کا عضوو داها 5 ترورچونون هاوا عملیاتیندا ضررسیزلشدیریلدیگینی بیلدیریب.
دیگر طرف‌دن، وان والیلیگینین آچیقلاماسیندا وان-دا 2016-جی ایلده عدالت و اینکیشاف پارتیسی (آک پارتی) ویلایت رهبرلیگی ایله زیره لی پولیس ماشینینا ایستیقامت‌لی ائدیلن ایکی آیری هوجومدا حادثه ایله علاقه‌سی اولان نارنجی کاتقوری ده آختاریلان پ.کا.کا ترورچوسو مصطفی ارتاشین گورپینار قصبه سینده حیاتا کئچیریلن و هاوا‌دان دستک‌لنن عملیاتدا ضررسیزلشدیریلدیگی ایفاده ائدیلیب.
| 1,101 | Arab | South-Azerbaijani | azb |
TRT | دانمارک کرالیچه‌سی 2-جی مارگریت ایله 1967-جی ایلده ائولنن فرانسیز اصیل‌لی شاهزاده هنریک، خسته‌خانا‌دان مرخص ائدیلمه‌سی‌نین آردین‌دان فردنزبورگ ساراییندا 84 یاشیندا اؤلدو.
کرالیت مطبوعات بوروسون‌دان ائدیلن آچیقلامادا، چرشنبه آخشامی اؤلن شاهزا‌ده‌نین سون آنلاریندا یانیندا خانیمی کرالیچه 2-جی مارگریت ایله اوغول‌لاری ولیعهد شاهزاده فردریک و شاهزاده یوآخیمین اولدوغو بیلدیریلیب.
ژانویه آیینین اوّل‌لرینده میصرده اولان شاهزاده هنریک، یاشادیغی ناراحاتلیقدان سونرا دانمارکا آپاریلمیشدی.
کرال مطبوعات بوروسو داها اوّل وئریلن معلوماتدا شاهزاده هنریک آغجیرینده یاخشی خاصیت‌لی شیش اولدوغو آچیقلانمیشدی.
کرال خسته‌خاناسی Rigshospitalet ده 28 ژانویه‌ده معالیجه آلتینا آلینان شاهزاده هنریک، دونن مرخص ائدیلمیشدی..
مسئله‌یه دایر کرال مطبوعات بوروسون‌دان ائدیلن آچیقلامادا، شاهزا‌دن سون گون‌لرینی یاشاماق عذره فردنسبورگ سارایینا آپاریلدیغی قید ائدیلمیشدی.
فرانسادا 1934-جی ایلده آنا‌دان اولان کونت هنری ماری ژان آندره، کرالیچه 2-جی مارگریت ایله 1967-جی ایلده ائولنمه‌سی‌نین آردین‌دان شاهزاده هنریک آدینی آلدی. جوت، بال آیینی تورکیه‌ده کئچیردی.
8 نوه صاحبی جوتلوگون بؤیوک اوغول‌لاری ولیعهد شاهزاده فردریک 1968، شاهزاده یو آخیم ایسه 1969-جی ایلده دونیایا گلیب.
شاهزاده هنریک، کرال عائله‌سی پروتوکولوندا اوغول‌لاری ولیعهد شاهزاده فردریک و شاهزاده یو آخیم‌دن سونرا گلمه‌سین‌دن دولایی دویدوغو ناراحات‌لیغی تئز-تئز دیله گتیردی.
فرانسیز اصیل‌لی شاهزاده هنریک، اؤزونه کرال آدی وئریلمدیگی اوچون کرال عائله‌سی عنعنه‌لری‌نین عکسینه، حیات یولداشی کرالیچه 2-جی مارگریت ایله یاناشی باسدیریلماق ایستمدیگینی بیلدیرمیشدی.
شاهزاده هنرییه کئچن یاز بوناما/ دمانس تشخیصی قویولموشدو.
| 1,551 | Arab | South-Azerbaijani | azb |
TRT | جمهورباشقانی رجب طیب اردوغان، قارا دنیزده ۵۸ میلیارد مکعب متر یئنی طبیعی گاز رزروی کشف ائتدیکلرینی آچیقلادی.
جمهورباشقانی اردوغان باشکند آنکاراداکی جمهورباشقانلیغی ساراییندا باخانلار قورولو توپلانتیسیندان سونرا میللته سسلندی.
تورکیه‌نین آرتیق یالنیز اؤزو اوچون ساوونما صنایعی محصوللاری دیزاین ائدن و اۆره‌تن بیر اؤلکه حالینا گلمه‌نین اؤته‌سینه گئچدیگینی وورغولایان اردوغان:
"هر گئچن گون آرتان صادراتیمیزلا بوتون دونیادا ساوونما صنایعیمیزین محصوللاری ایله آدین‌دان سؤز ائتدیره‌ن بیر مؤوقعیته گلدیک" دئدی.
گلن ایل گوونلیکده، ترورو قایناغیندا قوروتما استراتژیسینی بوتون گونئی سرحدلری بویو عزمله تطبیق ائتمه‌گی داوام ائتدیره‌جکلرینی وورغولایان اردوغان:
"اؤزللیکله سوریه‌دن اؤلکه‌میزه قارشی تهدیدلری تامامیله آرادان قالدیرماق اوچون ۳۰ کیلومتر درینلیکده‌کی گوونلیک خطیمیزده‌کی بوشلوقلاری قاپاداجاق یئنی آددیملار آتاجاغیق" ایفاده‌سینی ایشلتدی.
قارا دنیزده ۵۸ میلیارد مکعب متر یئنی طبیعی گاز رزروی کشف ائتدیکلرینین موشتولوغونو وئره‌ن اردوغان، قارا دنیزده‌کی گاز رزروینین ۷۱۰ میلیارد مکعب متره چاتدیغینی، بؤلگه‌ده کشف ائدیله‌ن طبیعی گازین اولوسلارآرسی بازارداکی قارشیلیغینین ۱ تریلیون دلار اولدوغونو بیلدیردی.
جمهورباشقانی، قارا دنیزده یئنی طبیعی گاز آختارما فعالیتلرینی داوام ائتدیره‌جکلرینی بیلدیردی.
| 1,195 | Arab | South-Azerbaijani | azb |
TRT | حکاری و تونجئلی‌ده حیاتا کئچیریلن عملیات‌لاردا بؤلوچو تشکیلات پ.ک.ک عضوو 11 تروریست اؤلدورولدو.
حکاری چوکورجا سیلاحلی اینسانسیز هاوا واسطه‌لری ایله حیاتا کئچیریلن هاوا دستک‌لی عملیات‌لاردا 4 تروریست اؤلدورولدو.
حکاریده اؤلدورولن حالا گتیریلن تروریست ساییسی 463 اولدو.
تونجئلی اوواجیق‌دا ایسه سالدیری حاضیرلیغیندا اولدوغو تثبیت ائدیلن 7 تروریست اؤلدورولدو.
ائدیلن عملیات‌لار چرچیوهسینده پاتلاتیلمایا حاضیر بومبا یوکلو بیر واسطه اله کئچیریلدی.
| 446 | Arab | South-Azerbaijani | azb |
TRT | اوچونجو آنتالیا دیپلوماتیک فورومو (ADF) 2024-جو ایل 1-3 مارس تاریخ‌لرینده کئچیریله‌جک.
اوچونجو آنتالیا دیپلوماتیک فورومونون "ایکس" سوسیال مئدیا پلاتفورمو حسابیندا ائدیلن پای‌لاشیمدا فورومون کئچیریله‌جگی تاریخ آچیقلانیب: "بولگه‌سل، قلوبال و موضوعی مسئله‌لرین موذاکیره اولوناجاغی اوچونجو آنتالیا دیپلوماتیک فورومو 1-3 مارس 2024-جو ایلده اولا‌جاق. سیزینله یئنی‌دن گؤروشمگی صبیرسیزلیکله گؤزلییریک".
خاطیرلاداق کی، مارسین 10-12 تاریخ‌لرینده کئچیریلمه‌سی پلان‌لاش‌دیریلان اوچونجو آنتالیا دیپلوماتیک فورومو فوریه‌نین 6-دا قهرمان ماراش-دا باش وئرن زلز‌له‌لردن سونرا تاخیره سالینمیشدی.
| 579 | Arab | South-Azerbaijani | azb |
TRT | دونن تشکیل ائدیلن ییغینجاقدا امریکانین تورکیه-نین اس-400 تداروکونه دایر بیرطرف‌لی تحریم قراری قینانیب.
جمهور باشقانلیغی‌نین اینفورماسیون و ایجتیمایتله علاقه‌لر ایداره‌سی‌نین مودیری فخرالدین آلتون پایتاخت آنکارادا باش توتان دؤولت کادری مشورت ایجلاسیندان سونرا آچیقلاما وئریب: "ییغینجاقدا امریکانین ناتو متفیقی اولان تورکیه-یه اس-400 تداروکو ایله باغلی بیرطرف‌لی قبول ائتدیگی تحریم قراری پیسله‌نیب. تورکیه-نین میللی تهلوکه‌سیزلیک و اگمنلیک حاق‌لاری ایله علاقه‌لی قبول ائدیلن بو سهو قرار قارشی‌سیندا آتیلاسی آددیملار موذاکیره ائدیلیب.
| 536 | Arab | South-Azerbaijani | azb |
TRT | تورکیه اوتوموتیو سئکتورو صادراتی، سپتامبر آییندا گئچن ایلین عینی دؤورونه گؤره یوزده ۲۱،۹۶ آرتیشلا ۲،۳ میلیارد دلارا چیخدی.
اولوداغ اتوموتیو صنایعی صادرات‌چیلاری بیرلیگی طرفیندن وئریلن آچیقلامایا گؤره، ایلین ۹ آیین‌داکی خاریجه ساتیم ایسه یوزده ۱۳،۷۰ یوک‌سه‌له‌رک ۲۱،۱ میلیارد دلار اولدو.
گئرییه دوغرو ۱۲ آیلیق اتوموتیو صادراتی ایسه یوزده ۱۳،۲۵ آرتاراق ۲۸،۱ میلیارد دلار سویهسینده اولدو.
| 390 | Arab | South-Azerbaijani | azb |
TRT | تورکیه-ده یئنی نوع کروناویروس (کووید-19) اپیدمیاسیندان اؤلن‌لرین سایی 908 نفره چاتیب. اونلارین 96-سی گون عرضینده وفات ائدیب.
الده اولونان معلوماتا اساساً، گون عرضینده 28 مین 578 نفر اوزرینده تست آپاریلیب. اونلاردان 4 مین 056 نفرده اینفکسیون آشکارلانیب.
اینفکسیونا یولوخان‌لار آراسیندا ایندیدک 2 مین 142 نفر معالیجه اولونوب.
| 326 | Arab | South-Azerbaijani | azb |
TRT | امریکا اوردوسو سوریه-ده بولوجو ترور تشکیلاتی پ.کا.کا/ی.پ.گ-نین ایشغالی آلتیندا اولان دیرالزور ویلایتینده‌کی بازا‌لارا تخمینن 50 ماشین‌دان عبارت علاوه قوه گؤندریب.
آوقوستون 14-ده امریکا قوه‌لری‌نین کاروانی عراق و سوریه آراسینداکی الولید سرحد-کئچید منطقه‌سیندن کئچه‌رک حسکه-یه داخیل اولوب.
تخمینن 50 ماشین‌دان عبارت کاروان دیرالزور چؤلونده بولوجو ترور تشکیلاتی پ.کا.کا/ی.پ.گ-نین ایشغال ائتدیگی بؤلگه‌لرده‌کی کونیکو و العمر نفت یاتاق‌لاریندا امریکا قوه‌لری‌نین بازا‌لارینا چاتیب.
امریکانین برادلی و دیگر تجهیزات ایله قوراشدیریلمیش دؤرد تکرلی ماشین‌لار کونووی‌لاری قورویوب.
کونووی‌لارا زره لی تجهیزات، یانا‌جاق تانکرلری و مهمات لار ایله دولو ماشین‌لارین داخیل اولدوغو بیلدیریلیب.
قئید ائدک کی، امریکا اوردوسو 6، 8، 22 و 25 ژانویه، 19، 20 ژوئن و 11 جولای تاریخ‌لرینده ترور تشکیلاتی پ.کا.کا/ی.پ.گ-نین حسکه چؤلونده ضبط ائتدیگی رمیلان، شدّادی و تل بیدر قصبه‌لرینده‌کی بازا و منطقه‌لره علاوه قوه‌لر گؤندریب.
| 902 | Arab | South-Azerbaijani | azb |
TRT | روسیا دؤولت باشقانلیغی سارایی کرملین سؤزچوسو دمیتری پئسکوو، جمهورباشقانی رجب طیب اردوغان و روسیا دؤولت باشقانی ولادیمیر پوتینین، اؤلکه‌سی ایله باتی آراسیندا "اوکراینا بحرانی" ایله باغلی مذاکره احتمالینی دانیشابیله‌جگینی سؤیله‌دی.
دیمیتری پئسکوو، موسکوادا ژورنالیستلره وئردیگی آچیقلامادا اوکراینادا داوام ائدن ساواش ایله باغلی دانیشدی.
اؤلکه‌سی ایله باتی آراسیندا "اوکراینا بحرانی" باشلیقلی دانیشیقلارین تورکیه‌ده اولوب اولمایاجاغی ایله باغلی دقیق بیلگی اولمادیغینی بیلدیرن پئسکوو،
"بئله دانیشیقلارین احتمالینی دانیشماق اوچون بو گؤروشمه‌نین آماجینی و نتیجه‌سینین نه اولابیله‌جگینی آنلاماق، سونرا قرار آلماق لازیمدیر" دئدی.
کرملین سؤزچوسو، اردوغان و پوتینین، بو احتمالی، ۱۲-۱۳ اکتبردا آستانادا گئچیریله‌جک آسیادا امکداشلیق و گۆون آرتیریجی تدبیرلر کنفرانسی ۶.جی ذیروه توپلانتیسی چرچیوهسینده دانیشابیله‌جکلرینی قید ائتدی.
بو سحر اوکراینادا باش وئره‌ن راکت سالدیریلارینا دایر پئسکوو،
| 882 | Arab | South-Azerbaijani | azb |
TRT | تورکیه 1 آوریل ایله 30 سپتامبر تاریخ‌لری آراسیندا کئچن ایلین مووافیق دؤورو ایله موقاییسه‌ده 8،4 فایز اینکیشافلا آوروپا هاوا‌داکی یول حرکتینه ان چوخ تحفه وئرن اؤلکه کیمی قئیدیات‌لاردا یئر توتوب.
سیویل هاواجیلیک مودیرلیگی‌نین اینترنت صحیفه‌سینده یئر توتان معلوماتا گؤره، تورکیه هاوا‌داکی یول حرکت ینده کی آرتیم و لنگیمه‌لرین آزالتیلماسینا قارشی مثبت آدیم‌لار آتیلماسی ساحه‌سینده آوروپا هاوا یول حرکت شبکه سیاهی‌سیندا ایلک یئری توتوب.
آوروپا هاواجیلیک امنیتی تشکیلاتی تورکیه-نین سیویل هاوا جیلیکدا ایلین ایکینجی و اوچونجو روبونده گؤستردیگی پرفورمانسا گؤره مکتوب گؤندره‌رک، اؤلکه‌نین آوروپادا هاوا یول حرکتینه وئردیگی تحفه لرینه گوره تشککور ائدیب.
تورکیه 1 آوریل ایله 30 سپتامبر تاریخ‌لری آراسیندا کئچن ایلین مووافیق دؤورو ایله موقاییسه‌ده 8،4 فایز اینکیشافلا آوروپا هاوا‌داکی یول حرکتینه ان چوخ تحفه وئرن اؤلکه اولوب.
تورکیه-نین هاوا مکانیندان ایستیفاده ائدن هاوا یولو شیرکت‌لرین‌دن آلینان یول خرج‌لری‌نین آوروپا یول خرجلری/ اوچوش گلیرلرینه ان چوخ تحفه وئرن ایلک 10 هاوا یولو آراسیندا تورک هاوا یول‌لاری‌نین ایلک یئرده اولدوغونو بیلدیرن تشکیلاتین راپوروندا بو ساحه‌ده هاوا یول حرکت ینده کی جمعی 193،6 میلیون یورولوق گلیرین 39،6 فایزی‌نین تورک هاوا یولو طرفیندن تامین ائدیلدیگی بیلدیریلیب.
| 1,189 | Arab | South-Azerbaijani | azb |
TRT | تورکیه، ایرانداکی سئل فاجعه‌سین‌دن ضرر چئکنلر اوچون ۲ تریلر داها انسانی یاردیم گؤندردی.
ایران رسمی آژانسی ایرنایا دانیشان بازرگان سرحد قاپی‌سی گؤمرویو مودور یاردیمچیسی صادق نامدار، وان شهر والیلیگینین گؤندردیگی ۲ تریلر دولوسو انسانی یاردیمین آغرینین دوغوبایزید ائلچه‌سین‌ده‌کی گوربولاق سرحد قاپی‌سیندان ایرانا چاتدیغینی دئدی.
نامدار، تخمیناً ۱۵،۵ تن آغیرلیغین‌دا انسانی یاردیملارین ۱۲۴ مطبخ سئتی، ۶۰۰ پتو و ۱۲۰ چادیردان عبارت اولدوغونو بیلدیردی.
اؤلکهده ماس آیینین ایکینجی هفته‌سین‌دن سونرا باشلایان شدت‌لی یاغیشلار اؤلکه‌ده‌کی ۳۱ ایالت‌دن ۲۵ینی تأثیری آلتینا آلدی.
تأثیرلی اولدوغو بؤلگه‌لرده جدی زیانا یول آچان سئل فلاکتین‌ده اؤلکهده اونلارجا اینسان حیاتینی ایتیردی.
ایرانداکی سئل فاجعه‌سین‌دن ضرر چئکنلره یاردیم اوچون حرکته گئچه‌ن تورک قیزیل‌آیی دا ایران قیزیل‌آیی ایله ایش بیرلیگی ایچینده فاجعه بؤلگه‌لرینه ۵ تریلر انسانی یاردیم چاتدیرمیشدی.
| 849 | Arab | South-Azerbaijani | azb |
TRT | تورکیه-ده سون گون عرضینده کروناویروس‌دان 52 نفر دونیاسینی دییشیب.
بو باره‌ده تورکیه-نین ساغلیق ناظیری فخرالدین کوجا اؤزونون توییتر صحیفه‌سینده یازیب.
اونون سؤزلرینه گؤره، سون 24 ساعات عرضینده 110 مین 565 شوبهه‌لی کروناویروس تستیندن کئچیب، اونلاردان 1761-نین جاوابی پوزیتیو چیخیب.
ناظیر قئید ائدیب کی، آغیر خسته سایی 1159 نفر اولوب، 1093 خسته ایسه ساغالا‌راق ائوه بوراخیلیب.
قئید ائدک کی، تورکیه-ده عمومی‌لیکده 283 مین 270 نفر یئنی نوع کروناویروس انفکسیونونا یولوخوب، ایندییه‌دک اونلاردان 253 مین 245 نفر ساغالیب، 6 مین 782 نفر اؤلوب.
| 537 | Arab | South-Azerbaijani | azb |